ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 141 

Ϊ3 Ιουνίου 2000 


ΝΟΜΟΣ ΥΠΆΡΙΘ. 2832 

Κωδικοποίηση των διατάξεων για τη σύσταση, οργάνωση 
και λειτουργία συστήματος εγγύησης καταθέσεων και 
τροποποίηση και συμπλήρωση του Καταστατικού της 
Τράπεζας της Ελλάδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α 

ΣΥΣΤΗΜΑ ΕΓΓΥΗΣΗΣ ΚΑΤΑΘΕΣΕΩΝ 

Άρθρο 1 

Σκοπός 

Με το παρόν κεφάλαιο σκοπείται η τροποποίηση, κωδι¬ 
κοποίηση και αντικατάσταση των άρθρων 40 έως και 56 
του ν. 2324/1995 (ΦΕΚ 146 Α'), με τα οποία ενσωματώ¬ 
θηκαν οτην ελληνική τραπεζική νομοθεσία οι διατάζεις 
της υπ' αριθμ. 94/19/ΕΟΚ Οδηγίας του Ευρωπαϊκού Κοι¬ 
νοβουλίου και του Συμβουλίου της Ευρωπαϊκής Ενωσης, 
με τίτλο «περί των συστημάτων εγγύησης καταθέσεων-, 
που δημοσιεύτηκε στην Επίσημη Εφημερίδα των Ευρω¬ 
παϊκών Κοινοτήτων (I 135/31.5.94, σελ. 5) και ρυθμίσθη- 
καν συναφή θέματα. 

Αρθρο 2 

Τδρβπη Ταμείου Εγγύησης Καταθέσεων (Τ.Ε.Κ.) 

1. Ιδρύεται Ταμείο με την επωνυμία «Ταμείο Εγγύησης 
Καταθέσεων», εφεξής Τ.Ε.Κ., το οποίο είναι νομικό πρό- 
Οωπο ιδιωτικού δικαίου. Το Ταμείο αυτό εδρεύει στην 
Αθήνα και εποπτεύεται από τον Υπουργό Εθνικής Οικο¬ 
νομίας. Το Τ.Ε.Κ. δεν αποτελεί δημόσιο νομικό πρόσωπο 
ή δημόσιο οργανισμό ούτε υπάγεται στον ευρύτερο δη¬ 
μόσιο τομέα. 

Για τις σχέσεις του με την αλλοδαπή το Τ.Ε.Κ. θα χρησι¬ 
μοποιεί την επωνυμία “ΗβίΙβηίε Ωβροείί ΟυβΓεπΙββ Ρυηά». 

2. Σκοπός του Τ.Ε.Κ. είναι η καταβολή αποζημίωσης 
στους καταθέτες των πιστωτικών ιδρυμάτων που αναφέ- 
ρονται στο άρθρο 3 και τα οποία ευρίσκονται σε αδυνα¬ 
μία να εκπληρώσουν τις προς αυτούς υποχρεώσεις τους 


και η ενίσχυση της σταθερότητας του πιστωτικού συστή¬ 
ματος. Ειδικά προκειμένου περί των πιστωτικών ιδρυμά¬ 
των που έχουν την έδρα τους στην Ελλάδα το Τ.Ε.Κ. κα¬ 
λύπτει και τις καταθέσεις των υποκαταστημάτων τους σε 
χώρες τις Ευρωπαϊκής Ενωσης, καθώς και των υποκατα¬ 
στημάτων τους σε τρίτες χώρες, εφόσον αυτές δεν κα¬ 
λύπτονται από ισοδύναμο σύστημα εγγύησης στις χώ¬ 
ρες υποδοχής. Περί του ισοδυνάμου ή μη της καλύψεως 
κρίνει το διοικητικό συμβούλιο του Τ.Ε.Κ., καθορίζον 
εκάστοτε τις προϋποθέσεις και τους όρους της καλύψε¬ 
ως από το Τ.Ε.Κ.. 

3. Το ιδρυτικό κεφάλαιο του Τ.Ε.Κ. ανέρχεται στο πο¬ 
σό των 3.000 εκατ. δρχ. και καλύπτεται ως εξής: 

α) κατά έξι δέκατα (6/10) από την Τράπεζα της Ελλά¬ 
δος, 

β} κατά τέσσερα δέκατα (4/10) από την Ενωση Ελλη¬ 
νικών Τραπεζών. 

4. Τα τέσσερα δέκατα (4/10) του ιδρυτικού κεφαλαίου, 
της προηγούμενης παραγράφου του Τ.Ε.Κ., καλύπτονται 
από τα πιστωτικά ιδρύματα που συμμετέχουν υποχρεω¬ 
τικά στο σύστημα εγγύησης καταθέσεων κατά την έναρ¬ 
ξη λειτουργίας του. Η κάλυψη γίνεται με τη μέριμνα της 
Ενωσης Ελληνικών Τραπεζών, κατά την αναλογία της 
τακτικής εισφοράς έκαστου στο σύνολο των τακτικών ει¬ 
σφορών κατά το έτος έναρξης λειτουργίας του Τ.Ε.Κ.. 
Πιστωτικά ιδρύματα τα οποία, για οττοιονδήποτε λόγο 
δεν κατέβαλαν τη συμμετοχή τους, όπως αυτή είχε κα- 
θοοισθεί από την Ενωση Ελληνικών Τραπεζών, στο ιδρυ¬ 
τικό κεφάλαιο του Τ.Ε.Κ. κατά την έναρξη λειτουργίας 
του, υποχρεούνται όπως καταβάλουν, εντός τριών (3) 
μηνών από τη δημοσίευση του παρόντος, στο Τ.Ε.Κ., τα 
ποσά της συμμετοχής αυτής, όπως θα τους γνωστοποιη¬ 
θεί από το Τ.Ε.Κ.. 

Άρθρο 3 

Συμμετοχή πιστωτικών ιδρυμάτων στο Τ.Ε.Κ. 

1. Στο σύστημα εγγύησης καταθέσεων του Τ.Ε.Κ. συμ¬ 
μετέχουν υποχρεωτικά όλα τα κατά την έννοια του άρ¬ 
θρου 2 του ν. 2076/1992 (ΦΕΚ 130 Α') πιστωτικά ιδρύμα¬ 
τα, που έχουν λάβει την άδεια ίδρυσης και λειτουργίας 
στην Ελλάδα, εκτός του Τανυδρομικού Ταμιευτηρίου. 

του Ταμείου Παρακαταθηκών και Δανείων και των πιστω¬ 
τικών ιδρυμάτων με τη μορφή πιστωτικών συνεταιρι¬ 
σμών του ν. 1667/1986 (ΦΕΚ 196 Α'), με την επιφύλαξη 
της παραγράφου 1 του άρθρου 17 του παρόντος. 

2. Στο σύστημα αυτό συμμετέχουν προαιρετικά, ύστε¬ 
ρα από αίτησή τους, για συμπληρωματική, του αντίστοι¬ 
χου συστήματος της έδρας τους, κάλυψη, ως προς το 
ποσό ή και ως προς τις κατηγορίες των καλυπτόμενων 
καταθέσεων, σύμφωνα με τα προβλεπόμενα στο άρθρο 
5 του παρόντος, τα υποκαταστήματα πιστωτικών ιδρυμά¬ 
των των οποίων η έδρα βρίσκεται σε άλλο Κράτος της 
Ευρωραικής Ενωσης. 

Συμμετέχουν επίσης υποχρεωτικά τα υποκαταστήματα 
πιστωτικών ιδρυμάτων των οποίων η έδρα βρίσκεται σε 
τρίτες χώρες, εφόσον τα τελευταία δεν καλύπτονται 
από ισοδύναμο σύστημα εγγύηςιης καταθέσεων που λει¬ 
τουργεί στη χώρα της έδρας των πιστωτικών ιδρυμάτων 
στα οποία ανήκουν αυτά το υποκαταστήματα. Περί του 
ισοδυνάμου ή μη της καλύψεως κρίνει το διοικητικό συμ¬ 
βούλιο του Τ.Ε.Κ.. καθορίζον εκαστοτε τις προϋποθέσεις 
και τους όρους της καλύψεως από το Τ.Ε.Κ.. 

Το ύψος και η έκταση της παρεχόμενης κάλυψης 
στους καταθέτες όλων των ως άνω υποκαταστημάτων 
που ασκούν δραστηριότητα στην Ελλάδα δεν θα υπερ¬ 
βαίνει το ύψος και την έκταση της σύμφωνα με το άρθρο 
5 του παρόντος παρεχόμενης κάλυψης. Για τα υποκατα¬ 
στήματα πιστωτικών ιδρυμάτων των οποίων η έδρα βρί¬ 
σκεται σε άλλο Κράτος της Ευρωπαϊκής Ενωσης ο πε¬ 
ριορισμός αυτός ισχύει μέχρι 31 Δεκεμβρίου 1999 ή τυ¬ 
χόν άλλη ημερομηνία που απορρέει από σχετικές ρυθμί¬ 
σεις στα πλαίσια της Ευρωπαϊκής Ενωσης. 

Άρθρο 4 

Πόροι κσι λοιπά έσοδα ίου Τ.Ε.Κ. 

1. Οι πόροι του Τ.Ε.Κ. προέρχονται από: 

α) Ετήσιες τακτικές εισφορές που καταβάλλουν τα πι¬ 
στωτικά ιδρύματα τα οποία συμμετέχουν στο σύστημα 
εγγύησης καταθέσεων σύμφωνα με το άρθοο 3 του πα¬ 
ρόντος. Οι ετήσιες εισφορές υπολογίζονται επί του μέ¬ 
σου υπολοίπου του μηνός Ιουνίου κάθε έτους του συνό¬ 
λου των καταθέσεων τους σε δραχμές και συνάλλαγμα, 
με εξαίρεση: 

ι) το ποσό του προς παρακράτηση αναλογούντος φό¬ 
ρου. 

ϋ) τα υπόλοιπα κατηγοριών καταθέσεων που αναφέρο- 
νται στις παραγράφους 1, 2. 4, 5. 8. 9, 10 και 11 του άρ¬ 
θρου 11 του παρόντος και 

ίϋ) τα υπόλοιπα καταθέσεων των υποκαταστημάτων 
των πιστωτικών ιδρυμάτων σε τρίτες χώρες, εφόσον οι 
κ Β τα θέο εις αυτές καλύπτονται από ισοδύναμο σύστημα 
εγγύησης καταθέσεων στις χώρες υποδοχής, 

ίν) τις καταθέσεις του Τ.Ε.Κ.. 

Για την εξεύρεση του μέσου υπολοίπου καταθέσεων 
σε συνάλλαγμα, τα ημερήσια υπόλοιπα θα δρσχμοποιού- 
νται κάθε ημέρα του Ιουνίου με την αντίστοιχη μέση τιμή 
(1ίχίη<3). Εφόσον δεν υπάρχει μέση τιμή (ίίχίπρ). λαμβά- 
νεται υπόψη η εκάστοτε ισχύουσα τιμή οναφοράς. 

Σε περίπτωση που πιστωτικό ίδρυμα διακόψει τη λει¬ 
τουργία του ή τεθεί υπό εκκαθάριση προ του μηνάς Ιου¬ 
νίου. ως βάση υπολογισμού της εισφοράς λαμβανεται το 
μέσο υπόλοιπο των καταθέσεων των τελευταίων τριάντα 
(30) ημερών πριν από την ημερομηνία διακοπής της λει¬ 
τουργίας του. Το πιστωτικό ίδρυμα οφείλει εισφορά για 


το ημερολογιακό έτος κατά το οποίο διέκοψε τη λει¬ 
τουργία του κατ' αναλογία του χρόνου που λειτούργησε 
μέσα σε αυτό. 

β) Συμπληρωματική εισφορά, πέραν της ετήσιας τα¬ 
κτικής, εφόσον οι πόροι του Τ.Ε.Κ. δεν επαρκούν για την 
αποζημίωση, σύμφωνα με το άρθρο 5 του παρόντος. Η 
εισφορά αυτή καθορίζεται με απόφαση του διοικητικού 
συμβουλίου του Τ.Ε.Κ. μέχρι το τριπλάσιο της ετήσιας 
τακτικής εισφοράς του τελευταίου πριν από τη λήψη της 
απόφασης έτους, καταβάλλεται υποχρεωτικά από τα 
συμμετέχοντα στο Τ Ε.Κ. πιστωτικά ιδρύματα και συμψη¬ 
φίζεται με τις τακτικές εισφορές των επόμενων ετών, 
όπως καθορίζεται στην απόφαση. 

γ) Δωρεές. 

δ) Έσοδα από ρευστοποίηση απαιτήσεων του ΐ.Ε.Κ.. 
καθώς και έσοδα που προκύπτουν από τη διαχείριση της 
περιουσίας του. 

2. α) Σε περίπτωση που τα διαθέσιμα του Τ.ΕΧ, που 
προκύπτουν από τους πόρους της παραγράφου 1 του 
παρόντος, δεν επαρκούν για την καταβολή αποζημιώσε¬ 
ων. με απόφαση του διοικητικού συμβουλίου του το 
Τ.Ε.Κ. δανείζεται τα απαιτουμενα κεφάλαια από τα συμ¬ 
μετέχοντα σε αυτό πιστωτικά ιδρύματα ή/και από άλλες 
πηγές. Για τα ποσό των δανείων αυτών εγγυώνται τα 
συμμετέχοντα στο Τ.Ε.Κ. πιστωτικό ιδρύματα. 

β) Στις υποχρεώσεις που προκύπτουν για τα πιστωτικά 
ιδρύματα από τις παραγράφους 1 β και 2α του παρόντος 
δυνανται να υπαχθούν με απόφαση του διοικητικού συμ¬ 
βουλίου του Τ.Ε.Κ. και τα πιστωτικά ιδρύματα που συμ¬ 
μετέχουν στο Τ.Ε Κ. για συμπληρωματική κάλυψη με βά¬ 
ση τις κατευθυντήριες αρχές του άρθρου 15 του παρό¬ 
ντος. 

3, α) Το ύψος της ετήσιας τακτικής εισφοράς καθορί¬ 
ζεται στα ακόλουθα κατά κλιμάκιο καταθέσεων ποσο¬ 
στά: 


Κλιμάκιο καταθέσεων 
(σε δισ. δρχ.) 

0-50 
51-250 
251-750 
751-1750 
1751 και άνω 


Ποσοστιαία εισφορά 

(επί τοις χιλίοις) 

1.250 

1,200 

1,175 

0.205 

0.025 


Η αναλογία της συνολικής ετήσιας τακτικής εισφοράς 
προς τις καταθέσεις που αποτελούν τη βάση υπολογι¬ 
σμού κατά το πρώτο έτος λειτουργίας του Τ.Ε.Κ. διατη¬ 
ρείται σταθερή. Τα κλιμάκιά αναπροσαρμόζονται ετησί- 
ως από το διοικητικό συμβούλιο τού Τ.Ε.Κ. με ειδική 
πλειοψηφία. ώστε να διατηρείται σταθερή η ανωτέρω 
αναλογία. Σε περίπτωση που δεν επιτευχθεί η ως άνω 
ειδική πλειοψηφία, η αναπροσαρμογή των κλιμακίων θα 
γίνεται αναλογικά ώστε να διασφαλίζεται η ανωτέρω 
αναλογία. 

Οταν επιτευχθεί εύλογη σχέση μεταξύ των διαθεσί¬ 
μων του Τ.Ε.Κ. και του συνόλου των καλυπτόμενων κα¬ 
ταθέσεων. οι εισφορές αναπροσαρμόζονται, ώστε να 
αντιστοιχούν μόνο στη μεταβολή των υπολοίπων των 
καταθέσεων. Το διοικητικό συμβούλιο του Τ.Ε.Κ. απο¬ 
φασίζει με ειδική πλειοψηφία για την ως άνω εύλογη 
σχέση, την αύξηση ή μείωση της μέσης εισφοράς, τη 
διακοπή και εκ νέου καταβολή της ετήσιας εισφοράς, κα¬ 
θώς και την τυχόν επιστροφή εισφορών που προκύπτουν 
από λάθος υπολογισμού των εισφορών αυτών, στα πι- 

στωτικά ιδρύματα που τις έχουν καταβάλει. 

β) Τα πιστωτικά ιδρύματα υποχρεούνται να καταβάλ¬ 
λουν σε αξία την πρώτη εργάσιμη ημέρα του Οκτωβρίου 
έκαστου ημερολογιακού έτους το μισό {'/?) της ετήσιας 
τακτικής εισφοράς που τους αναλογεί μετά από προη¬ 
γούμενη έγγραφη γνωστοποίηση προς το Τ.Ε.Κ.. Το 
υπόλοιπο μισό (%) της ετήσιας τακτικής εισφοράς κατα¬ 
βάλλεται την πρώτη εργάσιμη ημέρα του Απριλίου του 
αμέσως επόμενου ημερολογιακού έτους. Η διαδικασία 
και το περιεχόμενο της γνωστοποίησης καθορίζεται με 
απόφαση του διοικητικού συμβουλίου του Τ.Ε.Κ.. 

Αν το πιστωτικό ίδρυμα διακόψει τη λειτουργία του ή 
τεθεί υπό εκκαθάριση, καταβάλλει την οφειλόμενη ει¬ 
σφορά του σε αξία την ημέρα διακοπής της λειτουργίας 
του. 

Η Τράπεζα της Ελλάδος ασκεί τον έλεγχο των υπο¬ 
βαλλόμενων στοιχείων για τον υπολογισμό της βάσης 
των εισφορών είτε στο πλαίσιο της εποπτικής της αρμο¬ 
διότητας είτε κατόπιν αιτήματος του προέδρου του διοι¬ 
κητικού συμβουλίου του Τ.Ε.Κ.. 

Ειδικά προκειμένου περί της πρώτης εφαρμογής των 
διατάξεων του παρόντος νόμου, το συνολικό ποσό της 
τακτικής εισφοράς του έτους 1995 θα καταβληθεί μέχρι 
την 1η Νοεμβρίου 1995, με βάση στοιχεία καταθέσεων 
της 31ης Δεκεμβρίου 1994. 

γ) Η καταβολή των αναλογουσών κατά πιστωτικό 
ίδρυμα εισφορών πραγματοποιείται με πίστωση των ανο- 
φερόμενων πιο κάτω λογαριασμών του Τ.Ε.Κ. ως εξής: 

ί) Ποσοστό είκοσι τοις εκατό (20%) της εισφοράς κα¬ 
ταβάλλεται στο Τ.Ε.Κ. με πίστωση του λογαριασμού του 
που τηρείται στην Τράπεζα της Ελλάδος. Το ποσό που 
αντιστοιχεί στο ποσοστό αυτό επενδύεται εν ολω ή εν 
μέρει σε τίτλους του Ελληνικού Δημοσίου σε δραχμές ή 
ρήτρα συναλλάγματος, καθώς και σε ισοδύναμους τίτ¬ 
λους της αλλοδαπής, εναπομένουσας διάρκειας μέχρι 
και δώδεκα (12) μήνες ή παραμένει στο λογαριασμό του 
εν άλω ή εν μέρει για κάλυψη άμεσων και λειτουργικών 
αναγκών του κατά την κρίση του διοικητικού συμβουλί¬ 
ου. 

ϋ) Το υπολειπόμενο ποοοστό ογδοντα τοις εκατό 
(80%) της ως άνω εισφοράς κατατίθεται σε λογαριασμό 
τρίμηνης προθεσμιακής κατάθεσης του Τ.Ε.Κ. που τηρεί¬ 
ται στο πιστωτικό ίδρυμα που καταβάλλει την αντίστοιχη 
εισφορά, με επιτόκιό ίσο με αυτό που ισχύει για τοποθε¬ 
τήσεις κεφαλαίων σε Εντοκα Γραμμάτια Ελληνικού Δη¬ 
μοσίου, εφεξής Ε.Γ.Ε.Δ., τρίμηνης διάρκειας της τελευ¬ 
ταίας πριν την ως άνω ημερομηνία έκδοσης. Το επιτόκιο 
των καταθέσεων αυτών αναπροσαρμόζεται ανά τρίμηνο 
με βάση το ισχύον κατά την αναπροσαρμογή επιτόκιο 
Ε.Γ.Ε.Δ. τρίμηνης διάρκειας, οι δε προκύπτοντες τόκοι 
-κεφαλαιοποιούνται. Αν δεν εκδίδονται πλέον Ε.Γ.Ε.Δ. 
τρίμηνης διάρκειας ή δεν ανακοινώνεται αρμοδίως επι¬ 
τόκιο για τους τίτλους αυτούς, εφαρμόζεται το ισχύον 
επιτόκιο αναφοράς τρίμηνης διάρκειας της διατραπεζι¬ 
κής αγοράς. 

Με απόφαση του διοικητικού συμβουλίου του Τ.Ε.Κ. 
τμήμα του ως άνω ποσού μπορεί να τηρείται σε κατάθε¬ 
ση οτα ίδια πιστωτικά ιδρύματα σε συνάλλαγμα με επιτό¬ 
κιο που ισχύει για τοποθετήσεις αντίστοιχης διάρκειας 
και ισοδύναμης ρευστότητας και ασφάλειας με τις πιο 
πάνω. 

ϋϊ) Κατά την ενεργοποίηση του συστήματος εγγύησης 
καταθέσεων, σύμφωνα με τα προβλεπόμενα στο άρθρο 
6 του παρόντος, τα κεφαλαία του Τ.Ε.Κ. που είναι κατα¬ 


τεθειμένα όπως παραπάνω υπό (π) σε πιστωτικό ίδρυμα, 
σι προκύπτοντες δεδουλευμένοι τόκοι, καθώς και τυχόν 
κάθε φύσεως οφειλόμενη εισφορά προς το Τ.Ε.Κ. αποδί¬ 
δονται αμέσως στο Τ.Ε.Κ. από τους ασκούντες τη διοίκη¬ 
ση του πιστωτικού ιδρύματος, κατά παρέκκλιση κάθε άλ¬ 
λης διάταξης ουσιαστικού ή δικονομικού δίκοίου, και 
πριν από την ικανοποίηση οποιοσδήποτε άλλης απαίτη¬ 
σης. 

ϊν) Το διοικητικό συμβούλιο του Τ.Ε.Κ. με πλήρως αι¬ 
τιολογημένη απόφασή του που λαμβόνεται με την ειδική 
πλειοψηφία της παραγράφου θ του άρθρου 12 του παρό¬ 
ντος δύναται να αποφασίζει την τοποθέτηση των διαθε¬ 
σίμων του σε τίτλους, κατά παρέκκλιση των διατάξεων 
του εδαφίου γ (ί) της παρούσας παραγράφου, εφόσον, 
κατά την εύλογη κρίση του: α) οι τοποθετήσεις αυτές πα¬ 
ρέχουν ισοδύναμη ασφάλεια και β) μπορούν να ρευστο- 
ποιηθούν άμεσα. 

4. α) Τα μετά την 1η Νοεμβρίου 1995 εισερχόμενα στο 
Τ.Ε.Κ. πιστωτικά ιδρύματα, καθώς και τα υποκαταστήμα¬ 
τα τραπεζών που έχουν την έδρα τους σε χώρα εκτός 
της Ευρωπαϊκής Ενωσης και δεν καλύπτονται από το 
αντίστοιχο σύστημα της έδρας τους, καταβάλλουν, πέ¬ 
ραν της εκάστοτε αναλογούσας σε αυτά τακτικής εισφο¬ 
ράς, εντός μηνός από την έναρξη λειτουργίας τους ή 
υπαγωγής τους στο σύστημα, αρχική εισφορά ίση με το 
ποσό που προκύπτει από το γινόμενο του ύψους των 
συσσωρευμένων πόρων του Τ.Ε.Κ. επί τον λόγον των 
ιδίων κεφαλαίων τους προς το σύνολο των ιδίων κεφα¬ 
λαίων των πιστωτικών ιδρυμάτων που συμμετέχουν ήδη 
στο σύστημα εγγύησης του Τ.Ε.Κ.. Ως ημερομηνία βά¬ 
σης υπολογισμού των ιδίων κεφαλαίων των πιστωτικών 
ιδρυμάτων και των πόρων του Τ.Ε.Κ. λαμβόνεται η 31η 
Δεκεμβρίου του αμέσως προηγούμενου ημερολογιακού 
έτους. 

Για τα πιστωτικά ιδρύματα που έχουν την έδρα τους 
στην Ελλάδα, καθώς και για τα υποκαταστήματα πιστω¬ 
τικών ιδρυμάτων που εδρεύουν σε τρίτες, εκτός της Ευ¬ 
ρωπαϊκής Ενωσης, χώρες, ως ίδια κεφάλαια νοούνται τα 
ίδια κεφάλαια κατά την έννοια των Πράξεων του Διοικη¬ 
τή της Τράπεζας της Ελλάδος 2053/1992 (ΦΕΚ 49 Α’) 
και 2184/1993 (ΦΕΚ 42 Α’), όπως εκάστοτε ισχύουν. 

β) Με απόφοση του Τ.Ε.Κ. η καταβολή της αναλογοό¬ 
σα ς κατά πιστωτικό ίδρυμα αρχικής εισφοράς που πρσ- 
βλέπεται στο προηγούμενο εδάφιο μπορεί να πραγματο¬ 
ποιηθεί τμηματικά με ισόποσες εξαμηνιαίες δόσεις 
εντός χρονικού διαστήματος τριών (3) ετών κατά ανώτα¬ 
το όριο. 

Η καταβολή και η επένδυση των αρχικών εισφορών 
διενεργείται σύμφωνα με τα αναφερόμενα στις περιπτώ¬ 
σεις β και γ της παραγράφου 3 του παρόντος. 

5. Τυχόν έσοδα από ρευστοποίηση απαιτήσεων του 
Τ.Ε.Κ. διατίθενται σύμφωνα με την ακόλουθη σειρά: 

α) αποπληρωμή δανείων, 

β) κατάθεση στους λογαριασμούς του Τ.Ε.Κ. στην 
Τράπεζα της Ελλάδος σε ποσοστό είκοσι τοις εκατό 
(20%) και στα πιστωτικά ιδρύματα ογδόντα τοις εκατό 
(80%), αναλογικά προς τις καταβαλλόμενες από αυτά 
ετήσιες εισφορές στο σύνολο των πιστωτικών ιδρυμά¬ 
των. 

6. Στην περίπτωση υποκαταστημάτων πιστωτικών 
ιδρυμάτων που εδρεύουν σε άλλο Κράτος - Μέλος της 
Ευρωπαϊκής Ενωσης και τα οποία καλύπτονται συμπλη¬ 
ρωματικά από το Τ.Ε.Κ.. τα σχετικά με το ύψος των τα¬ 
κτικών και των αρχικών εισφορών, καθώς και τα της κα- 

ταβολής των αποζημιώσεων καθορίζονται από το Τ.Ε.Κ. 
και το αντίστοιχο σύστημα της χώρας έδρας του πιστω¬ 
τικού ιδρύματος κατά περίπτωση, με βάση το ύψος και 
την έκταση της συμπληρωματικής κάλυψης και σύμφωνα 
με τις κατευθυντήριες αρχές του άρθρου 15 του παρό¬ 
ντος. Οι σύμψωνες με την παρούσα παράγραφο συμφω¬ 
νίες γνωστοποιούνται στην Τράπεζα της Ελλάδος, στο 
Υπουργείο Εθνικής Οικονομίας και στην Ενωση Ελληνι¬ 
κών Τραπεζών. 

7. Η συμμετοχή στο ιδρυτικό κεφάλαιο, καθώς και η 
οποιοσδήποτε μορφής εισφορά πιστωτικού ιδρύματος 
στο Τ.Ε.Κ. δεν αποτελούν στοιχεία του ενεργητικού της 
περιουσίας του πιστωτικού ιδρύματος και δεν επιστρέ- 
φονται σε αυτό για οποίονδήποτε λόγο. 

Άρθρο 5 

Καλυπτόμενες καταθέσεις 

1. Για τους σκοπούς του παρόντος νόμου ως καταθέ¬ 
σεις ορίζονται τα πιστωτικά υπόλοιπα των κατατεθειμέ¬ 
νων σε λογαριασμούς κεφαλαίων ή τα πιστωτικά υπόλοι¬ 
πα προσωρινού χαρακτήρα που προκύπτουν κατά τις συ¬ 
νήθεις τραπεζικές συναλλαγές και τα οποία το πιστωτικό 
ίδρυμα Οφείλει να επιστρέφει βάσει των εφαρμοζόμε¬ 
νων νόμιμων και συμβατικών όρων, καθώς και οι υποχρε¬ 
ώσεις για τις οποίες το πιστωτικό ίδρυμα έχει εκδώσει 
παραστατικούς τίτλους. 

2. α) Το σύνολο των καταθέσεων του ίδιου καταθέτη 
οε πιστωτικό ίδρυμα που καλύπτεται από το σύστημα εγ¬ 
γύησης καταθέσεων ανέρχεται κατ' ανώτατο όριο στο σε 
δραχμές ισότιμο των είκοσι χιλιάδων (20.000) ΕΥΡΩ, 
υπολογιζόμενων με τη μέση τιμή (ίίχίπρ) της ημέρας κα¬ 
τά την οποία οι καταθέσεις κατέστησαν μη διαθέσιμες. 
Εφόσον δεν υπάρχει μέση τιμή (ίίχίπς) λαμβάνεται υπό¬ 
ψη η εκάστοτε ισχύουσα τιμή αναφοράς. Η αποζημίωση 
αυτή καταβάλλεται σε δραχμές και ισχύει για το σύνολο 
των καταθέσεων κάθε καταθέτη που διατηρούνται στο 
ίδιο πιστωτικό ίδρυμα, ανεξάρτητα από τον αριθμό των 
λογαριασμών, το νόμισμα ή τη χώρα λειτουργίας του 
υποκαταστήματος του πιστωτικού ιδρύματος στο οποίο 
τηρείται η κατάθεση. Για τη μετατροπή από τους κατα¬ 
θέτες των καταβαλλόμενων αποζημιώσεων, που αφο¬ 
ρούν τις καταθέσεις σε ξένα νομίσματα που τηρούνται 
στην Ελλάδα ή στο εξωτερικό στα αντίστοιχα νομίσμα¬ 
τα, εφαρμόζονται οι εκάστοτε ισχύουσες διατάξεις περί 
συναλλάγματος και κινήσεως κεφαλαίων. Στο ως άνω 
οριο συμπεριλαμβάνονται και οι δεδουλευμένοι τόκοι μέ¬ 
χρι την ημέρα που η κατάθεση κατέστη μη διαθέσιμη. 

β) Το ποσά της κάλυψης αναπροσαρμόζεται στο εκά¬ 
στοτε ελάχιστο όριο που ισχύει στα πλαίσια σχετικών 
ρυθ μίσε ων της Ευρωπαϊκής Ενωσης με απόφαση του 
διοικητικού συμβουλίου του Τ.Ε.Κ.. Στην περίπτωση αυ¬ 
τήν η απόφαση για ανάλογη αναπροσαρμογή των τακτι¬ 
κών ετήσιων εισφορών λαμβάνεται με απλή πλειοΦηφία. 

3. Για Τον υπολογισμό της καταβαλλόμενης αποζημίω¬ 
σης τα πιστωτικά υπόλοιπα των λογαριασμών καταθέσε¬ 
ων συμψηφίζονται με πασης φύσεως ανταπαιτήσεις του 
πιστωτικού ιδρύματος κατά του δικαιούχου καταθέτου, 
κατά τους όρους των άρθρων 440 επ. του Αστικού Κώδι¬ 
κα, σύμφωνα με τα στοιχεία που παρέχει στο Τ.Ε.Κ. ο εκ- 
καθαριστής του πιστωτικού ιδρύματος. Στην περίπτωση 
καταβολής συμπληρωματικής αποζημίωσης σε καταθέ¬ 
τες υποκαταστημάτων πιστωτικών ιδρυμάτων με έδρα 
στην Ευρωπαϊκή Ενωση ισχύουν οι κατευθυντήριες αρ¬ 


χές του άρθρου 15 του παρόντος. 

4. α) Στις περιπτώσεις λογαριασμών που έχουν ανοι- 
χθεί στο όνομα δύο ή περισσότερων προσώπων από κοι¬ 
νού, κατά την έννοια του ν. 5638/1932(ΦΕΚ 307 Α '), το 
τμήμα που αναλογεί οε κάθε καταθέτη του κοινού λογα¬ 
ριασμού θεωρείται ως χωριστή κατάθεση του κάθε δικαι¬ 
ούχου του λογαριασμού και. συνυπολογιζομένων και 
των λοιπών καταθέσεών του, καλύπτεται μέχρι το όριο 
της παραγράφου 2 του παρόντος. Εάν δεν προκύπτει το 
τμήμα καταθέοεως που αναλογεί οε κάθε δικαιούχο, θε¬ 
ωρείται για τους σκοπούς της αποζημιώσεως ότι η κατά¬ 
θεση ανήκει στους δικαιούχους κατά ίσα μέρη. 

β) Η κατάθεση ενώσεως προσώπων χωρίς νομική προ¬ 
σωπικότητα θεωρείται ως κατάθεση ενός δικαιούχου για 
τον υπολογισμό του ορίου που προβλέπεται στην παρά¬ 
γραφο 2 του παρόντος. 

5. Από την εγγύηση καλύπτεται ο πραγματικός δικαι¬ 
ούχος, εφόσον το πρόσωπο αυτό ορίζεται, η δϋναται να 
οριστεί πριν από την ημερομηνία κατα την οποία μια κα¬ 
τάθεση καθίσταται μη διαθέσιμη. Εάν υπάρχουν πολλοί 
πραγματικοί δικαιούχοι, για την εφαρμογή του ορίου που 
προβλέπει η παράγραφος 2, πιο πάνω, λαμβάνεται υπό¬ 
ψη το μερίδιο που αναλογεί στον καθένα με βάση τις 
ρυθμίσεις που διέπουν τη διαχείριση των κατατεθέντων 
ποσών. 

Άρθρο 6 

Ενεργοποίηση του συστήματος εγγύησης καταθέσεων 

1. Μία κατάθεση καθίσταται μη διαθέσιμη όταν οφείλε¬ 
ται και δεν έχει καταβληθεί από πιστωτικό ίδρυμα, σύμ¬ 
φωνα με τους νόμιμους και συμβατικούς όρους και συ¬ 
ντρέχει μια από τις ακόλουθες προϋποθέσεις: 

α) Η Τράπεζα της Ελλάδος έχει διαπιστώσει με από¬ 
φασή της ότι το πιστωτικό ίδρυμα δεν είναι ικανό να επι¬ 
στρέφει τις καταθέσεις του, για λόγους που έχουν άμε¬ 
ση σχέση με την οικονομική του κατάστασή, ούτε προ¬ 
βλέπει ότι θα καταστεί ικανό προς τούτο στο προσεχές 
μέλλον. Η Τράπεζα της Ελλάδος προβαίνει στην ως ανω 
διαπίστωση το αργότερο μέσα σε είκοσι μία (21) ημερο¬ 
λογιακές ημέρες από τη στιγμή που αποδειχθεί, για πρώ¬ 
τη φορά, ότι το πιστωτικό ίδρυμα δεν έχει επιστρέφει τις 
ληξιπρόθεσμες και απαιτητές καταθέσεις, είτε 

β) Δικαστική αρχή βασιζόμενη σε λόγους που άμεσα 
σχετίζονται με την οικονομική κατάσταση του πιστωτι¬ 
κού ιδρύματος εχει εκδώσει απόφαση, αποτέλεσμα της 
οποίας είναι η αναστολή των ατομικών διώξεων που 
έχουν κατά του ιδρύματος οι καταθέτες του, στην περί¬ 
πτωση που το γεγονός αυτό συμβεί πριν πραγματοποιη¬ 
θεί η διαπίστωση της Τράπεζας της Ελλάδος που αναφέ¬ 
ρει η προηγούμενη παράγραφος. 

2. Το Τ.Ε.Κ. αμέσως μόλις του γνωστοποιηθεί η ως 
άνω απόφαση της Τράπεζας της Ελλάδος, τής δικαστι¬ 
κής αρχής ή της αρμόδιας εποπτικής αρχής του Κρά· 
τους-Μέλους της Ευρωπαϊκής Ενωσης κατά την περί¬ 
πτωση β του άρθρου 15 του παρόντος, όπου έχει την 
έδρα του το πιστωτικό ίδρυμα του οποίου υποκατάστημα 
λειτουργεί στην Ελλάδα που καλύπτεται συμπληρωματι¬ 
κά απο το Τ.Ε.Κ. σύμφωνα με το άρθρο 3 του παρόντος, 
καταρτίζει κατάλογο καταθετών με βάση τα στοιχεία 
που του υποβάλλονται από το πιστωτικό ίδρυμα, το 
οποίο αφορούν οι ως άνω αποφάσεις, και μετά τους, 
σύμφωνα με την παράγραφο 3 του άρθρου 5 του παρό¬ 
ντος. συμψηφισμούς καταβάλλει τις σχετικές αποζημιώ- 

σεις που αφορούν μη διαθέσιμες καταθέσεις, εντός τρι¬ 
μήνου από την ημέρα κατά την οποία οι καταθέσεις κα¬ 
τέστησαν μη διαθέσιμες, σύμφωνα με τα προβλεπόμενα 
στην παράγραφο 1 του παρόντος. Οι καταβαλλόμενες 
αποζημιώσεις απαλλάσσονται παντός φόρου, τέλους ή 
εισφοράς. 

3. Σε έκτακτες περιπτώσεις και κατόπιν αιτήσεως του 
Τ.Ε.Κ. η Τράπεζα της Ελλάδος δύναται να εγκρίνει δύο 
το πολύ παρατάσεις της ως άνω προθεσμίας, έκαστη 
των οποίων δεν μπορεί να υπερβαίνει τους τρεις (3) μή¬ 
νες. 

4, Το Τ.Ε.Κ. δεν μπορεί να επικαλεστεί τις προθεσμίες 
των παραγράφων 2 και 3 του παρόντος για να αρνηθεί 
την καταβολή της εγγύησης σε καταθέτη ο οποίος δεν 
ήταν σε θέση να απαιτήσει εγκαίρως την αποζημίωσή 
του δυνάμει του παρόντος. 

Άρθρο 7 

Κριτήρια αποζημίωσης των καταθετών και διατυπώσεις 
για την καταβολή των αποζημιώσεων 

1. Η αξίωση των καταθετών έναντι του Τ.Ε.Κ. παρα¬ 
γράφεται μετά την πάροδο πενταετίας από τη λήξη της 
τελευταίας παράτασης, σύμφωνο με τις παραγράφους 2 
και 3 του άρθρου 6 του παρόντος. 

2. Στην περίπτωση· καταθέτη ή άλλου πραγματικού δι¬ 
καιούχου ή άλλου προσώπου έχοντος συμφέρον σε πο¬ 
σά που βρίσκονται σε λογαριασμό και απορρέουν από 
συναλλαγές σχετικά με τις οποίες έχει ασκηθεί ποινική 
δίωξη για νομιμοποίηση εσόδων από παράνομες πρακτι¬ 
κές, κατά την έννοια του ν. 2331/1995 (ΦΕΚ 173 Α), 
όπως εκάστοτε ισχύει, το Τ.Ε.Κ. αναστέλλει οποιαδήπο¬ 
τε καταβολή, μέχρι τήν έκδοση της απόφασης του δικα¬ 
στηρίου. 

3. Το Τ.Ε.Κ. ανακοινώνει δια του τύπου τη διαδικασία 
καταβολής Των αποζημιώσεων. 

Άρθρο 8 

Υποκατάσταση στσ δικαιώματα των καταθετών 

Με την επιφύλαξη της διάταξης της περίπτωσης γ' (ϋί) 
της παραγράφου 3 του άρθρου 4 του παρόντος, το 
Τ.Ε.Κ. υποκαθίσταται στα δικαιώματα των καταθετών και 
για ποσό ίσο προς τις πληρωμές του προς αυτούς και κα¬ 
τατάσσεται στην ίδια τάξη με τους καταθέτες κατα τη 
διαδικασία εκκαθάρισης των πιστωτικών ιδρυμάτων που 
καλύπτονται οπό το σύστημα εγγύησης καταθέσεων του 
Τ.Ε.Κ.. 

Άρθρα 9 

. Πληροφόρηση καταθετών 

1. Τα πιστωτικά ιδρύματα που έχουν την έδρα τους 
στην Ελλάδα, καθώς και τα υποκαταστήματα αλλοδαπών 
πιστωτικών ιδρυμάτων, υποχρεουνται να εκδώσουν ανα¬ 
λυτικό ενημερωτικό φυλλάδιο στην ελληνική γλώσσα 
στο οποίο θα περιλαμβάνονται τουλάχιστον τα ακόλου¬ 
θα στοιχεία: 

ϊ) ανώτατα όρια κάλυψης, καθώς και το τυχόν ποσο¬ 
στό συνυπευθυνότητας, 

ϋ) καλυπτόμενα νομίσματα κατάθεσης, 

ϋί) εξαιρούμενες κατηγςρίες καταθέσεων, 

ϊν) συμψηφίζόμενες ανταπαιτήσεις του πιστωτικού 
ιδρύματος, 


ν) τα περί προθεσμίας καταβολής των αποζημιώσεων. 

Κατόπιν σχετικής αίτησης αποταμιευτών, παρέχονται 
πληροφορίες σχετικά με τις διατυπώσεις και προϋποθέ¬ 
σεις καταβολής των αποζημιώσεων. 

Ειδικότερα: (ϊ) τα υποκαταστήματα των αλλοδαπών πι¬ 
στωτικών ιδρυμάτων θα ανακοινώνουν και την έδρα 
εγκατάστασης του συστήματος στο οποίο υπάγονται και 
(ίι) τα πιστωτικά ιδρύματα που έχουν την έδρα τους στην 
Ελλάδα θα παρέχουν τις ως άνω πληροφορίες και στις 
χώρες εγκατάστασης των υποκαταστημάτων τους στην 
επίσημη ή επίσημες γλώσσες του κράτους εγκατάστα¬ 
σης. 

2. Τα πιστωτικά ιδρύματα επιτρέπεται να κάνουν απλή 
μνεία της συμμετοχής τους στο σύστημα του Τ.Ε.Κ., ή 
σε άλλο σύστημα, τα δε πιστωτικά ιδρύματα που εξαι¬ 
ρούνται από την υποχρέωση συμμετοχής στο σύστημα 
του Τ.Ε.Κ. ενημερώνουν οαφώς τους καταθέτες και υπο¬ 
ψήφιους καταθέτες σχετικά με το γεγονός αυτό. Η μορ¬ 
φή και ο τρόπος των ανακοινώσεων εγκρίνονται από το 
Τ.Ε.Κ.. 

3. Η υποχρέωση έκδοσης ενημερωτικού φυλλαδίου 
πρέπει να εκπληρώνεται από μεν τα πιστωτικά ιδρύματα 
που συμμετέχουν στο Τ.Ε.Κ. εντός τριών (3) μηνών από 
της συμμετοχής του. από δε τα λοιπά εντός τριών (3) μη¬ 
νών από της εγκατάστασής τους στην Ελλάδα. 

Άρθρο 10 

Τήρηση υποχρεώσεων των πιστωτικών ιδρυμάτων 
έναντι του Τ.Ε.Κ. 

Ι.α) Εαν ένα πιστωτικό ίδρυμα που έχει την έδρα του 
στην Ελλάδα ή υποκατάστημα πιστωτικού ιδρύματος 
που λειτουργεί στην Ελλάδα με έδρα εκτός Ευρωπαϊκής 
Ενωσης και συμμετέχει υποχρεωτικά στο Τ.Ε.Κ. δεν τη¬ 
ρεί τις υποχρεώσεις του ως μέλους του Τ.Ε.Κ., το Τ.Ε.Κ. 
ενημερώνει την Τράπεζα της Ελλάδος, η οποία, εντός 
των αρμοδιοτήτων της, λαμβάνει το κατάλληλα μέτρα, 
περιλαμβανόμενων και των κυρώσεων που αναφέρονται 
στην παράγραφο ΙΑ του άρθρου 8 του ν. 2076/1992, για 
να εξασφαλιστεί η τήρηση των υποχρεώσεων του πιστω¬ 
τικού ιδρύματος ή υποκαταστήματος. 

β) Εάν με τα μέτρα αυτά δεν εξασφαλιστεί η τήρησή 
των υποχρεώσεων των ως άνω πιστωτικών ιδρυμάτων ή 
υποκαταστημάτων, το Τ.Ε.Κ. μπορεί μετά από ρητή συ¬ 
ναίνεση της Τράπεζας της Ελλάδος να δηλώσει ότι προ- 
τίθεται να αποκλείσει το πιστωτικό ίδρυμα, τάσσοντας 
προθεσμία δώδεκα (12) μηνών τουλάχιστον. Τα υπόλοι¬ 
πα των καταθέσεων που έχουν πραγματοποιηθεί πριν 
από τη λήξη της προθεσμίας εξακολουθούν να καλύπτο¬ 
νται πλήρως από το σύστημα. Εάν, μετά την πάροδο της 
προθεσμίας, το πιστωτικό ίδρυμα συνεχίζει να μην τηρεί 
τις υποχρεώσεις του. το Τ.Ε.Κ. μπορεί, πάντοτε με τη 
ρητή συναίνεση της Τράπεζας της Ελλάδος να αποκλεί¬ 
σει το πιστωτικό ίδρυμα ή υποκατάστημα από το σύστη¬ 
μα εγγύησης. Στην περίπτωση αυτή έχουν εφαρμογή οι 
διατάξεις της παραγράφου 1Α του άρθρου 8 ή της παρα¬ 
γράφου 1 του άρθρου 22 του ν. 2076/1992, όπως εκά¬ 
στοτε ισχύει. 

2. Εάν ένα από τα υποκαταστήματα πιστωτικών ιδρυ¬ 
μάτων με έδρα σε χώρα της Ευρωπαϊκής Ενωσης που 
καλύπτεται συμπληρωματικά από το σύστημα εγγύησης 
του Τ.Ε.Κ. δεν τηρεί τις υποχρεώσεις του ως μέλους του 
εν λόγω συστήματος, το Τ.Ε.Κ. γνωρίζει σχετικά στην 
εποπτική αρχή της χώρας έδρας του πιστωτικού ίδρυμα- 

τος του υποκαταστήματος και σε συνεργασία με αυτή 
λαμβάνονται όλα τα κατάλληλα μέτρα για να εξασφαλι¬ 
στεί η τήρηση των υποχρεώσεων του υποκαταστήματος. 
Η ως άνω γνωστοποίηση ανακοινώνεται άμεσα και στην 
Τράπεζα της Ελλάδος. Εάν με τα μέτρα αυτά το υποκα¬ 
τάστημα δεν συμμορφωθεί προς τις υποχρεώσεις του 
και παρέλθει μετά από σχετική προειδοποίηση χρονικό 
διάστημα τουλάχιστον δώδεκα (12) μηνών, το Τ.Ε.Κ. 
μπορεί με τη συγκατάθεση και της εποπτικής αρχής του 
ενδιαφερομένου Κρότους- Μέλους και μετά από σχετική 
γνωστοποίηση προς την Τράπεζα της Ελλάδος να απο¬ 
κλείσει το υποκατάστημα. Οι καταθέσεις που έγιναν 
πριν από την ημερομηνία του αποκλεισμού καλύπτονται 
συμπληρωματικά από το σύστημα του Τ.Ε.Κ. μέχρι την 
ημερομηνία που αυτές καθίστανται απαιτητές Το Τ.Ε.Κ. 
ενημερώνει τους καταθέτες για την παύση της συμπλη¬ 
ρωματικής κάλυψης. 

Αρθρο 11 

Εξαιρούμενες καταθέσεις 

Εξαιρούνται από την κάλυψη του συστήματος του 
Τ.Ε.Κ. οι ακόλουθες κατηγορίες καταθέσεων: 

1. Οι καταθέσεις άλλων πιστωτικών ιδρυμάτων στο 
όνομά τους και για ίδιο λογαριασμό. 

2. Οι τίτλοι που αποτελούν στοιχείο των «ιδίων κεφα¬ 
λαίων» κατά την έννοια της ΠΔ / ΤΕ 2053 / 1992, όπως 
εκάστοτε ισχύει. 

3. Οι καταθέσεις που προέρχονται οπό συναλλαγές 
για τις οποίες εξεδόθη καταδικαστική ποινική απόφαση 
για νομιμοποίηση εσόδων από παράνομες δραστηριό¬ 
τητες ή άλλη παράνομη πράξη, όπως ορίζεται από τον 
ν. 2331/1995, όπ· 'ς εκάστοτε ισχύει ή την αντίστοιχη νο¬ 
μοθεσία άλλων κρατών. 

4. Καταθέσεις των χρηματοδοτικών ιδρυμάτων, κατά 
την έννοια της παραγράφου 6 του άρθρου 2 του ν. 2076/ 
1992. ασφαλιστικών εταιριών, καθώς και των οργανι¬ 
σμών συλλογικών επενδύσεων σε κινητές αξίες. 

5. Καταθέσεις της Κεντρικής Διοίκησης. Ως τέτοιες 
νοούνται οι καταθέσεις των Υπουργείων και των αποκε¬ 
ντρωμένων Υπηρεσιών των Υπουργείων. 

6. Καταθέσεις στα πιστωτικά ιδρύματα των διοικητικών 
στελεχών κατά την έννοια της παραγράφου 1(γ) του άρ¬ 
θρου 6 του ν. 2076/1992, των μελών του διοικητικού 
συμβουλίου, των μετόχων που κατέχουν άμεσα ή έμμε¬ 
σα τουλάχιστον το πέντε τοις εκατό (5%) του κεφαλαίου 
των πιστωτικών ιδρυμάτων, των προσώπων των ελεγκτι¬ 
κών εταιριών που είναι επιφορτισμένα με το νόμιμο 
έλεγχο των οικονομικών καταστάσεων των πιστωτικών 
ιδρυμάτων, των καταθετών που έχουν τις ίδιες ιδιότητες 
οε άλλ ες επιχειρήσεις που ελέγχουν άμεσα ή έμμεσα το 
πιστωτικό ίδρυμα. 

7. Καταθέσεις συζύγων και τέκνων των καταθετών 
που αναφέρονται στην ποράγραφο 6 πιο πάνω, καθώς 
και τρίτων που ενεργούν για λογαριασμό των ως άνω κα¬ 
ταθετών. 

8. Καταθέσεις συνδεδεμένων με το πιστωτικό ίδρυμα 
εταιριών κατά την έννοια του άρθρου 42 ε του κ.ν. 2190 / 

1920, όπως ισχύει. 

9. Διαπραγματεύσιμα πιστοποιητικά καταθέσεων. 

10. Ομολογίες και τραπεζικά ομόλογα εκδοθέντα από 
πιστωτικά ιδρύματα, υποχρεώσεις από αποδοχές συναλ¬ 
λαγματικών και από υποσχετικές επιστολές ή γραμμάτια 
έκδοσής τους. 


11. Οι υποχρεώσεις που προκύπτουν από πώληση με 
ταυτόχρονη συμφωνία επαναγοράς τίτλων. 

Αρθρο 12 

Διοίκηση Τ.Ε.Κ. - Αρμοδιότητες Διοικητικού 
Συμβουλίου Τ.Ε.Κ. 

1. Το Τ.Ε.Κ. διοικείται από επταμελές διοικητικό συμ¬ 
βούλιο (Δ.Σ.). Πρόεδρος του διοικητικού συμβουλίου 
διορίζεται ένας εκ των Υποδιοικητών της Τράπεζας της 
Ελλάδος. Από τα υπόλοιπα έξι (6) μέλη, ένα (1) προέρ¬ 
χεται από το Υπουργείο Εθνικής Οικονομίας, δύ^(2) οπο 
την Τραπεζα της Ελλάδος και τρία (3) από την,ΐζνωση 
Ελληνικών Τραπεζών. 

2. Το διοικητικό συμβούλιο, απαρτιζόμενο από τα μέλη 
που προτείνονται από τους φορείς της παραγράφου 1, 
διορίζεται με απόφαση του Υπουργού Εθνικής Οικονομί¬ 
ας και έχει πενταετή θητεία. Από την ένταξη τών πιστω¬ 
τικών ιδρυμάτων με τη μορφή πιστωτικών συνεταιρι¬ 
σμών στο Τ.Ε.Κ., το διοικητικό συμβούλιο αυτού καθί- 
σται οκταμελές, με την προσθήκη ενός μέλους προερχό¬ 
μενου από τα παραπάνω πιστωτικά ιδρύματα. 

3. Ο αντιπρόεδρος του διοικητικού συμβουλίου εκλέ¬ 
γεται από τα μέλη του διοικητικού συμβουλίου. Στις συ¬ 
νεδριάσεις του διοικητικού συμβουλίου δύναται να παρί- 
σταται ο Γενικός Επιθεωρητής Τραπεζών χωρίς δικαίωμα 
ψήφου. Τα μέλη του διοικητικού συμβουλίου είναι πρό¬ 
σωπα αναγνωρισμένου κύρους και διαθέτουν ειδικές 
γνώσεις και εμπειρία σε θέματα του τραπεζικού τομέα. 
Ειδικότερα το ένα από τα προερχόμενα από την Τράπε¬ 
ζα της Ελλάδος μέλος του διοικητικού συμβουλίου είναι 
νομικός, ένα δε μέλος που προέρχεται από την Ενωση 
Ελληνικών Τραπεζών είναι ειδικευμένος σε θέματα τρα¬ 
πεζικής λογιστικής. 

4. Η θητεία δύναται να ανανεώνεται άπαξ για αντίστοι¬ 
χο χρονικό διάστημα και παρατείνεται μέχρι το διορισμό 
νέας διοίκησης και πάντως όχι πέραν τριμήνου από τη 
λήξη της. 

5 Η θητεία των μελών διακόπτεται μόνο με αιτιολογη¬ 
μένη απόφαση του Υπουργού Εθνικής Οικονομίας, εάν 
κατά τη διάρκεια αυτής προκόψουν πράξεις ή παραλεί¬ 
ψεις που θέτουν υπό αμφισβήτηση την αξιοπιστία που 
συναδει με την άσκηση του λειτουργήματος τους ή αδυ¬ 
νατούν να ασκήσουν τα καθήκοντα τους για λόγους 
υγείας. Σε περίπτωση χηρεύσεως, με οποίονδήποτε τρό¬ 
πο και πέραν του προαναφερομένου, θέσεως μέλους 
του διοικητικού συμβουλίου διορίζεται νέο μέλος για τον 
υπολοιπο χρόνο της θητείας κατά τον τρόπο που προ- 
βλέπετσι στο παρόν άρθρο. 

6. Σε περίπτωση απουσίας ή κωλύματος του τον πρόε¬ 
δρο του διοικητικού συμβουλίου αναπληρώνει ως προς 
όλες τις αρμοδιότητες του ο αντιπρόεδρος. 

7. Το διοικητικό συμβούλιο ευρίσκεται σε απαρτία και 
συνεδριάζει έγκυρα όταν είναι παρόντα πέντε (5) τουλά¬ 
χιστον μέλη στην περίπτωση του πρώτου επταμελους 
διοικητικού συμβουλίου και έξι (6) τουλάχιστον μέλη 
στην περίπτωση του οκταμελούς διοικητικού συμβουλί¬ 
ου. Μεταξύ των μελών αυτών πρέπει απαραιτήτως να εί¬ 
ναι ο πρόεδρος ή ο αντιπρόεδρος του διοικητικού συμ¬ 
βουλίου. Σε περίπτωση ισοψηφίας υπερισχύει η άποψη 
υπέρ της οποίας τάσσεται ο πρόεδρος ή ο αντιπρόεδρος, 
κατά περίπτωση 

8. Η ειδική πλειοψηφία του διοικητικού συμβουλίου 
του Τ.Ε.Κ. επιτυγχάνεται με τη σύμφωνη ψήφο τουλάχι- 

στον πέντε (5) μελών στην περίπτωση του πρώτου επτα- 
μελούς διοικητικού συμβουλίου και την ψήφο έξι (6) του¬ 
λάχιστον μελών στην περίπτωση του οκταμελούς διοικη¬ 
τικού συμβουλίου. 

9. Η αποζημίωση του προέδρου, του αντιπροέδρου και 
των μελών του διοικητικού συμβουλίου καθορίζεται με 
απόφαση του Υπουργού Εθνικής Οικονομίας ύστερα από 
πρόταση του διοικητικού συμβουλίου του Τ.Ε.Κ. και βα¬ 
ρύνει τον προϋπολογισμό του Τ.Ε.Κ.. 

ΙΟ. Το διοικητικό συμβούλιο του Τ.Ε.Κ. είναι αρμόδιο 
για κάθε θέμα που αφορά στη διοίκηση και εκπροσώπηση 
του Τ.Ε.Κ. στο εσωτερικό ή εξωτερικό, στην είσπραξη 
των πόρων, στη διαχείριση της περιουσίας του και γενι¬ 
κά για κάθε θέμα που σχετίζεται με την εκπλήρωση του 
σκοπού του. 

11. Ο πρόεδρος του διοικητικού συμβουλίου του Τ.Ε.Κ. 
εκπροσωπεί το Τ.Ε Κ. ενώπιον κάθε αρχής και τρίτου, 
παρίσταται και εκπροσωπεί το Τ.Ε.Κ. δικαστικώς και επο¬ 
πτεύει την ορθή εφαρμογή των αποφάσεων του διοικητι¬ 
κού συμβουλίου, την ορθή εκτέλεση του προγράμματος 
και του προϋπολογισμού του Τ.Ε.Κ., στα πλαίσια της επί¬ 
τευξης του σκοπού του, την τήρηση του κανονισμού ορ¬ 
γάνωσης και λειτουργίας των υπηρεσιών του Τ.Ε.Κ. και 
του κανονισμού λειτουργίας του διοικητικού συμβουλί¬ 
ου. Συγκαλεί σε συνεδριάσεις το διοικητικό συμβούλιο, 
προεδρεύει στις συνεδριάσεις του και ορίζει τα θέματα 
της ημερήσιας διάταξης. Οταν ο πρόεδρος απουσιάζει, 
κωλύεται και δεν μπορεί να αναπληρώνεται, τα χαθήκο- 
ντά του ασκεί ο αντιπρόεδρος. Με την έγκριση του διοι¬ 
κητικού συμβουλίου ο πρόεδρος μπορεί να αναθέτει την 
εκπροσώπηση του Τ.Ε.Κ. ενώπιον κάθε αρχής και τρίτων 
και τη δικαστική και εξώδικη παοάσταση και εκπροσώπη¬ 
σή του σε άλλο μέλος του διοικητικού συμβουλίου ή στο 
διευθυντή του Τ.Ε.Κ.. που διορίζεται με απόφαση του 
διοικητικού συμβουλίου του Τ.Ε.Κ.. 

12. Το Τ.Ε.Κ. δυνατοί να ζητεί από τα πιστωτικά ιδρύ¬ 
ματα και τα πιστωτικά ιδούυατα υποχρεουνται να υπο¬ 
βάλλουν στο Τ.Ε.Κ. στοιχεία και πληροφορίες που αφο- 
οούν στην εκπλήρωση του σκοπού του και ειδικότερα: (ί) 
στοιχεία ισολογισμού και αποτελεσμάτων χρήσεως. (ϋ) 
στοιχεία που αφορούν τη βάση υπολογισμού των εισφο¬ 
ρών. τις καλυιττόυενες και μη καταθέσεις, καθώς και (ϊϋ) 
στοιχεία σχετικά με τη διαθεσιμότητα των. σύμφωνα με 
το άρθρο 4 του παρόντος, πόρων του. 

13. α) Τα μέλη του διοικητικού συμβουλίου και το προ¬ 
σωπικό του Τ.Ε.Κ., καθώς και οι ελεγκτές των ετήσιων 
οικονομικών καταστάσεων του Τ.Ε.Κ. υποχρεουνται 
στην τήρηση του επαγγελματικού υπηρεσιακού απορρή¬ 
του και του απορρήτου των τραπεζικών καταθέσεων. 

β) Η απαγόρευση γνο>στοποίησης σε πρόσωπα ή αρ- 
ν έο πληροφοριών που περιέρχονται σε γνώση τους κατά 
την άσκηση των καθηκόντων τους δεν ισχύει έναντι: 

(ϊ) Της Τράπεζας της Ελλάδος Η ευχέρεια της Τράπε¬ 
ζας της Ελλάδος να γνωστοποιεί τις σχετικές πληροφο¬ 
ρίες που προβλέπονται στην παράγραφο 6 του άρθρου 
21 του ν. 2075/1992 επεκτείνεται και στο Ταμείο Εγγύη¬ 
σης Καταθέσεων. 

(«) Του Υπουργού Εθνικής Οικονομίας. 

(ϊίί) Του Υπουργού Οικονομικών 

βν)Του Προέδρου και Γενικού Γραμματέα της Ενωσης 
Ελληνικών Τραπεζών. 

(ν)Των ειδικών εξεταστικών επίτροπων της Βουλής κα¬ 
τά την, σύμφωνα με τον Κανονισμό της Βουλής, ενάσκη¬ 
ση των καθηκόντων τους. 


γ) Επιτρέπεται και δεν αποτελεί παράβαση του επαγ¬ 
γελματικού υπηρεσιακού απορρήτου των τραπεζικών κα¬ 
ταθέσεων η ανταλλαγή πληροφοριών μεταξύ του Τ.Ε.Κ. 
και των αρχών που είναι αρμόδιες για την εποπτεία των 
πιστωτικών ιδρυμάτων στα λοιπά Κράτη - Μέλη της Ευ¬ 
ρωπαϊκής Ενωσης, καθώς και των συστημάτων εγγύη¬ 
σης καταθέσεων που λειτουργούν σε αυτήν, εφόσον οι 
πληροφορίες αυτές είναι απαραίτητες για την άσκηση 
των αρμοδιοτήτων τους που συνδέονται με την εγγύηση 
καταθέσεων. 

Το Τ.Ε.Κ. μπορεί να συνάπτει συμφωνίες με τις αντί¬ 
στοιχες αρχές τρίτων εκτός Ευρωπαϊκής Ένωσης χωρών 
υπό τους αυτούς ως άνω όρους και προϋποθέσεις. 

δ) Σε περίπτωση παράβασης των διατάξεων της πα¬ 
ρούσας παραγράφου εφαρμόζονται οι κυρώσεις του άρ¬ 
θρου 371 του Π.Κ. και αναλογικά του άρθρου 2 του ν.δ. 
1059/1971 {ΦΕΚ 270 Α'). Αμετόκλητη καταδίκη για πα¬ 
ράβαση των διατάξεων της παραγράφου 1 του άρθρου 2 
του ν.δ. 1059/1971 συνεπάγεται αυτοδικαίως την άμεση 
απόλυσή του από τη θέση που κατέχει στο Τ.Ε.Κ.. 

14. Με απόφαση του διοικητικού συμβουλίου ορίζονται 
οι προϊστάμενοι των οργανικών μονάδων του Τ.Ε.Κ.. οι 
αρμοδιότητες τους, καθώς και λοιπά θέματα που αφορούν 
την εσωτερική οργάνωση των εργασιών και της λειτουρ¬ 
γίας του Τ.Ε.Κ. 

Άρθρο 13 
Προσωπικό Τ.Ε.Κ. 

1. Με απόφαση του Υπουργού Εθνικής Οικονομίας, 
υστέρα από πρόταση του διοικητικού συμβουλίου του 
Τ Ε.Κ.. καθορίζεται η οργανική διάρθρωση του Τ.Ε.Κ.. 

2. Το προσωπικό αποτελείται από εξειδικευμένους 
υπαλλήλους και βοηθητικό προσωπικό και απασχολείται 
με σύμβαση ιδιωτικού δικαίου αορίστου ή ορισμένου 
χρόνου. Η απασχόληση του προσωπικού διέπεται από 
τις διατάξεις περί βαθμολογίου και μισθολογίου των 
υπαλλήλων της Τράπεζας της Ελλάδος, εφαρμοζόμενες 
αναλόγως. Η απασχόληση υπαλλήλων που προέρχονται 
από την Τράπεζα της Ελλάδος την Ενωση Ελληνικών 
Τραπεζών ή τα συμμετέχοντα στο σύστημα πιστωτικά 
ιδρύματα εξακολουθεί να διέπεται από το καθεστώς 
απασχόλησης, ασφαλιστικό και υπηρεσιακής εξέλιξης, 
που ισχύει στο φορέα προέλευσής τους, με εξαίρεση 
την ιεραρχικη ένταξη των υπαλλήλων, η οποία καθορίζε¬ 
ται σύμφωνα με τον κανονισμό της υπηρεσιακής κατά¬ 
στασης του προσωπικού του Τ.Ε.Κ.. 

3. Με απόφαση του διοικητικού συμβουλίου του Τ.Ε.Κ. 
ρυθμίζονται τα θέματα που αφορούν στον κανονισμό 
στελέχωσης. οργάνωσης και λειτουργίας του Τ.Ε.Κ.. ο 
τρόπος πρόσληψης προσωπικού του Τ.Ε.Κ. και ο κανονι¬ 
σμός υπηρεσιακής κατάστασης του προσωπικού του 
Τ.Ε.Κ.. 

Άρθρο 14 

Τακτικός έλεγχος - Ισολογισμός - Δημοσιεύσεις 

1. Ο έλεγχος της οικονομικής διαχείρισης του Τ.Ε.Κ. 
και του ισολογισμού του ανατίθεται από το διοικητικό 
συμβούλιο σε ορκωτούς ελεγκτές ή αναγνωρισμένη 
ελεγκτική εταιρία, που υποβάλλουν σχετική έκθεση 
προς την αρμόδια Επιτροπή Οικονομικών θεμάτων της 
Βουλής των Ελλήνων, τον Υπουργό Εθνικής Οικονομίας, 
την Τράπεζα της Ελλάδος, την Ενωση Ελληνικών Τρα- 

πεζών και προς το Διοικητικό Συμβούλιο του Τ.Ε.Κ.. 

2. Το οικονομικό έτος αρχίζει, με εξαίρεση την πρώτη 
χρήση, την 1η Ιανουάριου και λήγει την 31η Δεκεμβρίου 
κάθε έτους. Το αργότερο μέχρι τέλος Οκτωβρίου συ- 
ντασσεται ο προϋπολογισμός του επόμενου οικονομικού 
έτους, εντός δε τριών (3) μηνών από την έναρξή του συ- 
ντάσσεται ο απολογισμός του προηγούμενου οικονομι¬ 
κού -έτους, που υποβάλλεται στον Υπουργό Εθνικής Οι¬ 
κονομίας μαζί με τον ισολογισμό κα: την εκθεση του 
ελεγκτή για έγκριση και κοινοποιείται στα πρόσωπα και 
τους φορείς που αναφέρονται στην παοαγραφο 1 του 
παρόντος. Η ετήσια έκθεση περιλαμβάνει κατάλογο των 
πιστωτικών ιδρυμάτων ή υποκαταστημάτων που συμμε¬ 
τέχουν στο σύστημα του Τ.Ε.Κ.. Τροποποιήσεις του κα¬ 
ταλόγου ανακοινώνονται στα πρόσωπα και τους φορείς 
που αναφέρονται στην παράγραφο 1 του παρόντος το 
αργότερο εντός μπνος από την ημέρα πραγματοποίησης 
της μεταβολής. 

Άρθρο 15 

Κατευθυντήριες αρχές 

Στην περίπτωση συμπληρωματικής κάλυψης υποκατα¬ 
στημάτων πιστωτικών ιδρυμάτων με έδρα σε χωρά της 
Ευρωπαϊκής Ένωσης, το Τ.Ε.Κ. θεσπίζει διμεοως με το 
σύστημα του Κράτους - Μέλους καταγωγής κατάλλη¬ 
λους κανόνες και διαδικασίες για την καταβολή αποζημί¬ 
ωσης στους καταθέτες του υποκαταστήματος αυτου. Κα¬ 
τά τη θέσπιση των διαδικασιών, καθώς και για τον προσ¬ 
διορισμό των όρων συμμετοχής του υποκαταστήματος. 
ισχύουν οι ακόλουθες αρχές: 

α) Το Τ.Ε.Κ. διατηρεί πλήρως το δικαίωμα: 

(ί) να επιβάλλω τους όοους και τις προϋποθέσεις που 
ισχύουν για τη συμμέτοχη .-··' λοιπών πιστωτικών ιδρυ¬ 
μάτων και 

(ϋ) να απαιτεί την παροχή ισοδυνάμων πληροφοριών 
και να τις επαληθεύει με τις αρχές του Κράτους - Μέ¬ 
λους καταγωγής που είναι αρμόδιες νισ ί ;ν εποπτεία 
του υποκαταστήματος. 

β) Το Τ.Ε.Κ. ικανοποιεί τις αξιώσεις για συμπληρωματι¬ 
κή αποζημίωση, εφοσον λαβει δήλωση των αρμόδιων αρ¬ 
χών του Κράτους - Μέλους καταγωγής ότι οι καταθέσεις 
δεν είναι διαθέσιμες. Το Τ.Ε.Κ. διατηρεί πλήρως το δικαί¬ 
ωμα να εξακριβώνει κατα ποσο ο καταθέτης νομιμοποι¬ 
είται σύμφωνα με τους δικούς του βασικούς κανόνες και 
διαδικασίες, προτού καταβάλλει συμπληρωματική απο¬ 
ζημίωση. 

γ) 0 φορέας που προβλεπεται απο το σύστημα του 
Κράτους - Μέλους καταγωγής και το Τ.Ε.Κ. συνεργάζο¬ 
νται πλήρως μεταξύ τους προκειμένου να εξασφαλίσουν 
ότι οι κ αταθέτες αποζημιώνονται αμέσως και κατά το εν- 
ϋδειγμένο ποσό, ιδιαίτερα συμφωνούν όσον αφορά τον 
τρόπο με τον οποίο η ύπαρξη ανταπαιτήσεως, η οποία 
μπορεί να προταθεί για συμψηφισμό στα πλαίσια ενός 
από τα δύο συστήματα, επηρεάζει την αποζημίωση που 
καταβάλλεται απο κάθε σύστημα στον καταθέτη. 

δ) Το Τ.Ε.Κ. δικαιούται να χρεώνει το υποκατάστημα 
για τη συμπληρωματική κάλυψη κατά τον ενδεδειγμένο 
τρόπο που λαμβανε; υπόψη την εγγύηση τη χρηματοδο¬ 
τούμενη από το σύστημα του Κράτους - Μέλους καταγω¬ 
γής. Προκειμένου να διευκολυνθεί η χρέωση, το Τ.Ε.Κ. 
θεωρεί ότι η ευθύνη του περιορίζεται πάντοτε στη δια¬ 
φορά μεταξύ της εγγύησης που προσφέρει και της εγγύ¬ 
ησης που παρέχει το Κράτος - Μέλος καταγωγής, ανε¬ 


ξαρτήτως του κατά πόοο το Κράτος · Μέλος καταγωγής 
καταβάλλει όντως αποζημίωση για τις καταθέσεις που 
υφίστανται στην Ελλάδα. 

Άρθρο 16 

Μεταβατική διάταξη 

1. Επιτρέπεται στην Τράπεζα της Ελλάδος να συμψη¬ 
φίσει προς το ποσό της εισφοράς της για το σχηματισμό 
του κεφαλαίου του Τ.Ε.Κ. ποσο μέχρι εξακόσια πενηντσ 
εκατομμύρια (650.000.000) δραχμές, που κατέβαλε ή 6α 
καταβάλει για την αποζημίωση των καταθετών της υπα 
εκκαθάριση «Αραβοελληνικής Τράπεζας Α.Ε.». 

2. Η Τράπεζα της Ελλάδος εκχωρεί στο Τ.Ε.Κ. τις 
απαιτήσεις της κατα του προϊόντος της εκκαθάρισης της 
υπο εκκαθάριση «Αραβοελληνικής Τράπεζας Α.Ε.», που 
προκύπτουν από την, κατα τα προαναφερθέντα. καταβο¬ 
λή αποζημιώσεων σε καταθέτες αυτής. Η εκχώρηση αυ¬ 
τή απαλλάσσεται από κάθε τέλος η φορο, άμεσο η έμμε¬ 
σο. 

Αρθρο 17 
Εξουσιοδότηση 

1. Με προεδρικό διάταγμα, εκδιδομενο εντός ενός 
έτους απο της ισχύος του παρόντος, κατόπιν προτασεως 
του Υπουργού Εθνικής Οικονομίας, εντάσσονται στο 
Τ.Ε.Κ. τα πιστωτικά ιδρύματα με τη μορψή πιστωτικών 
συνεταιρισμών του ν. 1667/1986 (ΦΕΚ 196 Α'). Με το 
ίδιο προεδρικό διάταγμα ρυθμίζονται, αναλογα με τα 
προβλεπόυενα στον παρόντα νόμο και Λαμβαναμενων 
υπόψη των χαρακτηριστικών των πιστωτικών ιδρυμάτων 
με τη μορφή πιστωτικών συνεταιρισμών του ν. 
1667/1986. τα θέματα σχετικά με τη συμμετοχή τους στο 
Τ.Ε.Κ.. καθώς και τις εισφορές τους στο Τ.Ε.Κ., τις καλυ¬ 
πτόμενες καταθέσεις, τις εξαιρούμενες καταθέσεις, την 
πληροφόρηση των καταθετών και γενικά τις υποχρεώ¬ 
σεις των πιστωτικών ιδρυμάτων αυτών που αποορεουν 
;··ι·'ΐ· τη συμμετοχή τους στο Τ.Ε.Κ.. 

2. Τα αοθρα 1 και 2 του ν. 2114/1993 (ΦΕΚ 4 Α ; κα- 
ταργοϋνται. 

ΚΕΦΑΛΑΙΟ Β' 

ΤΡΟΠΟΠΟΙΗΣΗ ΚΑΤΑΣΤΑΤΙΚΟΥ ΤΗΣ 
ΤΡΑΠΕΖΑΣ ΤΗΣ ΕΛΛΑΔΟΣ 

Αρθρο 18 

Κυρώνεται η από 25.4.2000 απόφαση της Τακτικής Γε¬ 
νικής Συνέλευσης των μετόχων της Τράπεζας της Ελλά¬ 
δος, με την οποία προστίθενται, τροποποιούνται ή κα- 
ταργούνται τα παρακάτω άρθρα του Καταστατικού της 
Τράπεζας της Ελλάδος, το κείμενο της οποίας εχει ως 
εξής: 

1. Στο άρθρο 2 παράγραφος πρώτη περ. ε' αντί: «άρ¬ 
θρο 55 παρ. 15» τίθεται: «άρθρο 55 αριθμός 5». 

2. Στο άρθρο 2 παράγραφος δεύτερη αντί: «άρθρο 55 
Β» τίθεται: «άρθρο 55 Γ». 

3. Η τρίτη παράγραφος του άρθρου 2 αντικαθίσταται 
ως έξης: 

«Από της υποκαταστασεως του ευοώ στο εθνικό νόμι¬ 
σμα της χώρας, η Τράπεζα παύει να ασκεί αυτοτελώς τις 
αρμοδιότητες των περιπτώσεων α , β . γ και τις εμπί- 
πτουσες στο πεδίο του Ευρωπαϊκού Συστήματος Κεντρί- 

κών Τραπεζών αρμοδιότητες της περίπτωσης ε , αλλά 
συμβάλλει, ως αναπόσπαστο μέρος του Ευρωπαϊκού 
Συστήματος Κεντρικών Τραπεζών, στην άσκηση των κα¬ 
θηκόντων του Συστήματος, σύμφωνα με το άρθρο 2 του 
Καταστατικού του. και ενεργεί σύμφωνα με τις κατευθυ¬ 
ντήριες γραμμές κοι οδηγίες της Ευρωπαϊκής Κεντρικής 
Τράπεζας, κατά τα άρθρα 105 παράγραφοι 2 και 3 και 
111 της Συνθήκης για την ίδρυση της Ευρωπαϊκής Κοινό¬ 
τητας καθώς και τα άρθρα 3. 12, 14 παράγραφος 3, 30 
και 31 του Καταστατικού του Ευρωπαϊκού Συστήματος 
Κεντρικών Τραπεζών. Από την ίδια ημερομηνία η Τράπε¬ 
ζα εκδίδει τραπεζογραμμάτια που κυκλοιρορουν ως νόμι¬ 
μο χρήμα, σύμφωνα με τις διατάξεις του άρθρου 106 της 
Συνθήκης γιά την ίδρυση της Ευρωπαϊκής Κοινότητας 
και του άρθρου 16 του Καταστατικού του Ευρωπαϊκού 
Συστήματος Κεντρικών Τραπεζών.» 

4. Στο άρθρο 2 τελευταία παράγραφος εν τέλει προ¬ 
στίθενται οι λέξεις: 

«...επιφυλασσόμενης της εγκρίσεως της Ευρωπαϊκής 
Κεντρικής Τράπεζας κατά το άρθρο 6 παράγραφος 2 του 
Καταστατικού του Ευρωπαϊκού Συστήματος Κεντρικών 
Τραπεζών.» 

5. Στα άρθρα 3. παράγραφος πρώτη, η λέξη «εκατό» 
αντικαθίσταται με τη λέξη «χιλίων» και. παράγραφος 
δεύτερη, οι λέξεις «των εκατό» αντικαθίστανται με τις 
λέξεις «μέχρι χιλίων». 

6. Στο άρθρο 3 εν τέλει προστίθεται παράγραφος ως 
εξής: 

«Από της υποκαταστάσεως του ευρώ στο εθνικά νόμι¬ 
σμα η ποσότητα των εκδιδόμενων κερμάτων τελεί υπο 
την έγκριση της Ευρωπαϊκής Κεντρικής Τράπεζας, η δε 
ονομαστική αξία και οι τεχνικές προδιαγραφές των κερ¬ 
μάτων σε ευρώ καθορίζονται σύμφωνα με τις διατάξεις 
του άρθρου 106 παράγραφος 2 της Συνθήκης για την 
ίδρυση της Ευρωπαϊκής Κοινότητας.» 

7. Στο άρθρο 18 το πρώτο εδάφιο αντικαθίσταται ως 
εξής: 

«Ο Πρόεδρος των Γενικών Συνελεύσεων εκλέγεται 
υπό της Συνελεύσεως.» 

8. Στο άρθρο 22 η πρώτη παράγραφος αντικαθίσταται 
ως εξής: 

«Δεν είναι εκλέξιμοι ως Σύμβουλοι: 

1) Μέλη της Κυβερνήσεως. δημόσιοι υπάλληλοι, υπάλ¬ 
ληλοι δημοσίων ιδρυμάτων και επιχειρήσεων. 

2) Μέλη της Βουλής. 

3) Σύμβουλοι ή υπάλληλοι άλλων Τραπεζών. 

4) Κάθε πρόσωπο που υπάγεται στρν κατηγορία του 
άρθρου 14.» 

9. Στο άρθρο 27 το στοιχείο 0 αντικαθίσταται ως 

εξής: 

- -■ »β) Των γενικών Ορων και της εκτάσεως των εργασιών 
της Τράπεζας που εκτελουνται εκτός του πεδίου των κα¬ 
θηκόντων του Ευριοπαικου Συστήματος Κεντρικών Τρα¬ 
πεζών.» 

10. Στο άρθρο 27 καταργουνται τα στοιχεία ε και ζ . 

11. Στο άρθρο 27 στοιχείο ιβ', μετά τις λέξεις «τραπε¬ 
ζικών γραμματίων» και «τραπεζικά γραμμάτια» τίθενται 
οι λέξεις «σε δραχμές». 

12. Το τρίτο εδάφιο της πρώτης παραγράφου του άρ¬ 
θρου 35Α αντικαθίσταται ως εξής: 

«Από της υποκαταστασεως του ευρώ στο εθνικό νόμι- 
ομα. οι συνδεόμενες ευθέως με τη νομισματική πολιτική 
αρμοδιότητες του Συμβουλίου Νομισματικής Πολιτικής 
περιορίζονται οχ; εξής: 


Το Συμβούλιο Νομισματικής Πολιτικής αναλύει τις οι¬ 
κονομικές και νομισματικές εξελίξεις και εξετάζει την 
επίδραση της νομισματικής πολιτικής που χαράσσεται 
στο πλαίσιο του Ευρωπαϊκού Συστήματος Κεντρικών 
Τραπεζών, με την επιφύλαξη της ανεξαρτησίας του Διοι¬ 
κητή από οδηγίες, όπως προβλέπεται στο άρθρο 22. Κα¬ 
τά την εκτέλεση των καθηκόντων του Ευρωπαϊκού Συ¬ 
στήματος Κεντρικών Τραπεζών το Συμβούλιο Νομισματι¬ 
κής Πολιτικής ενεργεί σύμφωνα με τις κατευθυντήριες 
γραμμές και οδηγίες της Ευρωπαϊκής Κεντρικής Τράπε¬ 
ζας.». 

13. Τα άρθρα 40, 41. 42 και 43 καταργούνται. 

14. Στο άρθρο 44 εν τέλει προστίθεται παράγραφος ως 
εξής: 

«Ο ανωτέρω έλεγχος ασκείται επιφυλασσομένου του 
ελέγχου από τους, κατά το άρθρο 27 του Καταστατικού 
του Ευρωπαϊκού Συστήματος Κεντρικών Τραπεζών, ανε¬ 
ξαρτήτους εξωτερικούς ελεγκτές.». 

15. Μετά το άρθρο 54 προστίθεται άρθρο 54 Α ως εξής: 

«Οι λογαριασμοί και οι καταστάσεις της Τράπεζας κα¬ 
ταρτίζονται με βάση τους λογιστικούς κανόνες και τις 
λογιστικές τεχνικές που ισχύουν κάθε φορά γιά το Ευ¬ 
ρωπαϊκό Σύστημα Κεντρικών Τραπεζών, όπως αυτοί κα¬ 
θορίζονται από την Ευρωπαϊκή Κεντρική Τράπεζα.» 

16. Το δεύτερο εδάφιο του άρθρου 55 αντικαθίσταται 
ως εξής: 

«Η Τράπεζα, ενεργώντας σύμφωνα με τις εκάστοτε 
ισχύουσες διατάξεις που διέπουν το Ευρωπαϊκό Σύστη¬ 
μα Κεντρικών Τραπεζών, δύναται:». 

17. Στο άρθρο 55 αριθμός 3 το τελευταίο εδάφιο κα- 
ταργείται. 

18. Στο άρθρο 55 προστίθεται, μετά τον αριθμό 4, αριθ¬ 
μός 5 ως εξής: 

«5) Να θέτει κανόνες λειτουργίας και να επιβλέπει συ¬ 
στήματα πληρωμών και συστήματα εκκαθάρισης εξω- 
χρηματιστηριακών συναλλαγών με στόχο την αποτελε- 
σματικότητα και αξιοπιστία τους και ιδίως τον περιορι¬ 
σμό του συστημικού κίνδυνου και την ενίσχυση του 
ανταγωνισμού. Επίσης να διαχειρίζεται τέτοια συστήμα¬ 
τα. επιφυλασσομένων των διατάξεων που ισχύουν κάθε 
φορά στο πλαίσιο του Ευρωπαϊκού Συστήματος Κεντρι¬ 
κών Τραπεζών. 

Στην έννοια των παραπάνω συστημάτων υπάγονται το 
συστήματα συμψηφισμού, διακανονισμού και εν γένει 
εκκαθάρισης πληρωμών, καθώς και τα συστήματα διε¬ 
νέργειας. συμψηφισμού, διακανονισμού και εν γένει εκ¬ 
καθάρισης εξωχρηματιστηριακών συναλλαγών επί τίτ¬ 
λων σε αξιογραφική ή λογιστική μορφή,και λοιπών χρη¬ 
ματοπιστωτικών μέσων. 

Η Τραπεζα λαμβάνει τα αναγκαία μέτρα για την εφαρ¬ 
μογή των κανόνων που θεσπίζονται από την Ευρωπαϊκή 
Κεντρική Τραπεζα, προς διασφάλιση της αποτελεσματι- 
κότητας και αξιοπιστίας των συστημάτων συμψηφισμού 
και πληρωμών, κατά την έννοια του άρθρου 22 του Κατα¬ 
στατικού του Ευρωπαϊκού Συστήματος Κεντρικών Τρα¬ 
πεζών.» 

19. Στο άρθρο 55 αριθμός 10 εν τέλει προστίθενται οι 
λέξεις: 

«κατά τα προβλεπόμενα από τις εκάστοτε ισχυουσες 
διατάξεις στο πλαίσιο του Ευρωπαϊκού Συστήματος Κε¬ 
ντρικών Τραπεζών » 

20. Στο άρθρο 55 αριθμός 15 το τελευταίο εδάφιο κα- 
ταργείται. 

21. Στο άρθρο 55 αριθμός 17 προτάσσονται οι λέξεις: 

«Επιφυλασσόμενων των αρμοδιοτήτων των οργανι¬ 
σμών και οργάνων της Ευρωπαϊκής Ενωσης». 

22. Στο άρθρο 55 αριθμός 21 η πρώτη παράγραφος 
αντικαθίσταται ως εξής: 

«Για τους σκοπούς της νομισματικής πολιτικής η Τρά¬ 
πεζα μπορεί, μέχρι της υποκαταστάσεως του ευρώ στο 
εθνικό νόμισμα, να υποχρεώνει τα νομισματικά χρηματο¬ 
δοτικά ιδρύματα να διατηρούν αε αυτή καταθέσεις, έντο¬ 
κες ή άτοκες, και να επιβάλλει σε περίπτωση παράβασης 
της σχετικής υποχρέωσης διοικητικές κυρώσεις κατά το 
άρθρο 55Β. Από της υποκαταστάσεως του ευρώ στο 
εθνικό νόμισμα, η δυνατότητα επιβολής υποχρεωτικών 
καταθέσεων ρυθμίζεται αποκλειστικά από τις διατάξεις 
που διέπουν το Ευρωπαϊκό Σύστημα Κεντρικών Τραπε¬ 
ζών.» 

23. Το άρθρο 55 αριθμός 22 αντικαθίσταται ως εξής: 

«Εκτός των αναφερομένων στο άρθρο αυτό, η Τράπε¬ 
ζα μπορεί, μέχρι της υποκαταστάσεως του ευρώ στο 
εθνικό νόμισμα, να χρησιμοποιεί και άλλα μέσα νομισμα¬ 
τικής πολιτικής, τα οποία κρίνει κατάλληλα για την εξυ¬ 
πηρέτηση των κατά το άρθρο 4 του παρόντος σκοπών 
της.» 

24. Στο άρθρο 55Α οι δύο τελευταίες παράγραφοι 
αντικαθίστανται ως εξής: 

«Κατά την άσκηση της εποπτικής αρμοδιότητας, η 
Τράπεζα επιβάλλει διοικητικές κυρώσεις κατά πάντων 
των υποκείμενων σε εποπτεία προσώπων, των νόμιμων 
εκπροσώπων τους και όσων ασκούν διοίκηση για παρα¬ 
βάσεις των σχετικών με τις αρμοδιότητες της Τράπεζας 
διατάξεων. 

Με εξαίρεση τις παραβάσεις των σχετικών με τις κατα 
το άρθρο 35Α αρμοδιότητες του Συμβουλίου Νομισματι¬ 
κής Πολιτικής διατάξεων, για τις οποίες επιβάλλονται 
κυρώσεις αποκλειστικές κατά το άρθρο 55Β, η Τραπεζα 
επιβάλλει κατά πάντων των εποπτευόμενων από αυτή 
προσώπων τις κατά την κρίση της προσήκουσες διοικητι¬ 
κές κυρώσεις, εκ των προβλεπομένων από την ισχύουσα 
νομοθεσία για τα πιστωτικό ιδρύματα, σε περίπτωση πα¬ 
ράβασης των νομοθετικών και κανονιστικών ρυθμίσεων 
σχετικά με την άσκηση των δραστηριοτήτων τους ή την 
παρακώλυση των κατά νόμο ελέγχων, καθώς και 

- άτοκη κατάθεση στην Τράπεζα της Ελλάδος ποσού 
μέχρι σαράντα τοις εκατό (40%) επί του ποσού της πα¬ 
ράβασης ή, αν το ποσό της παράβασης δεν μπορεί να 
προσδιοριστεί, μέχρι τριών δισεκατομμυρίων 
(3.000.000.000) δραχμών και διάρκειας μέχρι ενός 
έτους, 

- πρόστιμο υπέρ του Ελληνικού Δημοσίου υπολογιζό¬ 
μενο είτε ως ποσοστό μέχρι σαράντα τοις εκατό (40%) 
επί του ποσού της παράβασης είτε ως εφάπαξ ποσό μέ- 
Χ(*“τρι«κοσίων εκατομμυρίων (300,000.000) δραχμών 
και σε περίπτωση υποτροπής μέχρι πεντακοσίων εκατομ¬ 
μυρίων (500.000.000) δραχμών. 

Τα όρια της άτοκης κατάθεσης και του προστίμου είναι 
δυνατόν να αναπροσαρμόζονται με πράξη του Διοικητή. 

Γιο τις παραβάσεις αυτές η Τράπεζα μπορεί επίσης να 
θεσπίζει και άλλες διοικητικές κυρώσεις και να προσδιο¬ 
ρίζει τις λεπτομέρειες εφαρμογής αυτών, καθώς και των 
προβλεπομένων από το παρόν άρθρο και από άλλες δια¬ 
τάξεις της ισχύουσας νομοθεσίας. 

Οι κατά το παρόν άρθρο κυρώσεις επιβάλλονται και 
σωρευτικά. 

Οι κατά το παρόν άρθρο αρμοδιότητες ασκούνται με 
πράξεις του Διοικητή ή εξουσιοδοτούμενων από αυτόν 


οργάνων.» 

25. Μετά το άρθρο 55Α και πριν από τα υφιστάμενα 
άρθρα 55Β και 55Γ, τα οποία αριθμούνται αντιστοίχως 
ως 55Γ και 55Δ, προστίθεται νέο άρθρο 55Β, ως εξής: 

« Αρθρο 55Β 

Η Τράπεζα, δια του Συμβουλίου Νομισματικής Πολιτι¬ 
κής, θεσπίζει πλαίσιο διοικητικών κυρώσεων και προσ¬ 
διορίζει τις λεπτομέρειες εφαρμογής τους κατά των 
προσώπων που ενεργούν κατά παράβαση των σχετικών 
με τις κατά το άρθρο 35Α αρμοδιότητες του Συμβουλίου 
Νομισματικής Πολιτικής διατάξεων. 

Οι κυρώσεις αυτές συνίστανται ιδίως αε: 
α. Χρηματική ποινή υπολογιζόμενη ως τόκο επί του πο¬ 
σού της παράβασης, για τη χρονική διάρκεια αυτής και 
με επιτόκιο μεγαλύτερο από το επιτόκιο οριακής χρημα¬ 
τοδότησης των πιστωτικών ιδρυμάτων από την Τράπεζα 
της Ελλάδος μέχρι πέντε (5) εκατοστιαίες μονάδες, ανα¬ 
προσαρμοζόμενο σε περίπτωση υποτροπής σύμφωνα με 
τα ισχυοντα στο πλαίσιο του Ευρωπαϊκού Συστήματος 
Κεντρικών Τραπεζών. 

β. Αναστολή της δυνατότητας συμμετοχής σε πράξεις 
που συνδέονται με την άσκηση νομισματικής πολιτικής. 

γ Επιβολή περιορισμών στην πρόσβαση στο μηχανι¬ 
σμό οριακής χρηματοδότησης των πιστωτικών ιδρυμά¬ 
των από την Τράπεζα της Ελλάδος, αναστολή της δυνα¬ 
τότητας πρόσβασης στην οριακή χρηματοδότηση, ανα¬ 
στολή ή αποκλεισμό από την πρόσβαση στο μηχανιομό 
παροχής ενδοημερήσιας χρηματοδότησης από την Τρά¬ 
πεζα της Ελλάδος, αναστολή χρήσης του λογαριασμού 
διακανονισμού μέλους συστημάτων πληρωμών, προσω¬ 
ρινή ή οριστική αποβολή από τέτοια συστήματα. 

δ. Ατοκη κατάθεση στην Τράπεζα της Ελλάδος ποσού 
μέχρι του τριπλάσιου του ποσού της παράβασης και 
διάρκειας η οποία δεν υπερβαίνει τη διάρκεια της παρά¬ 
βασης ή, αν το ποσό της παράβασης δεν μπορεί να 
προσδιορισθεϊ, άτοκη κατάθεση μέχρι τριών δισεκατομ¬ 
μυρίων (3.000.000.000) δραχμών και διάρκειας μέχρι 
ενός έτους. 

ε. Αρση της δυνατότητας τήρησης υποχρεωτικών κα¬ 
ταθέσεων σε μέσα επίπεδα. 

Οι παραπάνω κυρώσεις επιβάλλονται σωρευτικά ή δια¬ 
ζευκτικά. με πράξη του Διοικητή ή εξουσιοδοτούμενων 
από αυτόν οργάνων. 

Από της υποκαταστάσεως του ευρώ στο εθνικό νόμι¬ 
σμα καταργούνται οι διατάξεις των περιπτώσεων δ και 
ε του παρόντος. Απά την ίδια ημερομηνία, οι κατα το 
παρόν άρθρο αρμοδιότητες της Τράπεζας ισχύουν στην 
έκταση που δεν προβλέπεται αποκλειστική αομοδιότητσ 
της Ευρωπαϊκής Κεντρικής Τράπεζας να επιβάλλει διοι¬ 
κητικές κυρώσεις σύμφωνα με τα άρθρα 19 και 34 παρά¬ 
γραφος 3 του Καταστατικού του Ευρωπαϊκού Συστήμα¬ 
τος Κεντρικών Τραπεζών και ασκούνται, ιδίως ως προς 
το είδος, τον τρόπο υπολογισμού και τα ανώτατα όρια 
των επιβαλλόμενων κυρώσεων, ουμφωνα με τους σχετι¬ 
κούς κανόνες που ισχύουν κάθε φορά στο πλαίσιο του 
Ευρωπαϊκού Συστήματος Κεντρικών Τραπεζών. Το Συμ¬ 
βούλιο Νομισματικής Πολιτικής εκδίδει τις αναγκαίες 
πράξεις για την εφαρμογή των κανόνων αυτών στην ελ¬ 
ληνική έννομη τάξη.» 

26. Στο άρθρο 55Γ προτάσσονται οι λέξεις: 
«Επιφυλασσόμενης της υποχρεώσεως παροχής στατι¬ 
στικών πληροφοριών στην Ευρωπαϊκή Κεντρική Τράπεζα 
σύμφωνα με το άρθρο 5 του Καταστατικού του Ευρωπα- 

ικού Συστήματος Κεντρικών Τραπεζών και της κατ' 
εφαρμογή του εκδιδόμενης συμπληρωματικής νομοθεσί¬ 
ας της Ευρωπαϊκής ' Ενωσης..·· β · 

27. Στο άρθρο 55Γ η τελευταία παράγραφος αντικαθί¬ 
σταται ως εξής: 

«Σε περίπτωση παράβασης των κατά το παρόν άρθρο 
υποχρεώσεων, η Τράπεζα, με πράξη του Διοικητή ή 
εξουσιοδοτούμενων από αυτόν οργάνων, μπορεί να επι¬ 
βάλλει κατά των υποχρέων του πρώτου εδαφίου της 
πρώτης παραγράφου του παρόντος άρθρου, καθώς και 
των νόμιμων εκπροσώπων τους και όσων ασκούν διοίκη¬ 
ση, προκειμένου μεν περί προσώπων υποκειμένων στην 
εποπτεία της Τράπεζας τις κατα το άρθρο 55Α κυρώσεις, 
προκειμένου δε περί των λοιπών υποχρέων, πρόστιμο 
υπέρ του Ελληνικού Δημοσίου μέχρι ποσού εκατό εκα¬ 
τομμυρίων (100.000.000) δραχμών και σε περίπτωση 
υποτροπής μέχρι διακοσίων εκατομμυρίων (200.000.000) 
δραχμών. Τα όρια αυτά μπορούν να αναπροσαρμόζονται 
με όμοια πράξη.» 

28. Στο άρθρο 55Γ εν τέλει προστίθεται παράγραφος 
ως εξής: 

«Από της υποκαταστάσεως του ευρώ στο εθνικό νόμι¬ 
σμα. οι διατάξεις του παρόντος άρθρου εφαρμόζονται 
στο πλαίσιο των λειτουργιών που η Τράπεζα ασκεί σύμ- 
ωωνα με το άρθρο 14 παράγραφος 4 του Καταστατικού 
του Ευρωπαϊκού Συστήματος Κεντρικών Τραπεζών.» 

29. Στο άρθρο 55Δ προτάσσονται οι λέξεις: 

·■ Επιφυλασσόμενων των διατάξεων του άρθρου 5 του 
Καταστατικού του Ευρωπαϊκού Συστήματος Κεντρικών 
Τραπεζών και της κατ' εφαρμογή του εκδιδόμενης συ¬ 
μπληρωματικής νομοθεσίας της Ευρωπαϊκής Ένωσης...». 

30. Στο άρθρο 55Δ δεύτερη παοάγραφος, πρώτο εδα- 
ωιο αντί: «άρθρο 553» τίθεται: «άρθρο 55Γ». 

31. Στο άρθρο 57 πρώτο εδάφιο εν τέλει διαγράφονται 
οι λέξεις «κατα το μέτρον το εττιβαλλόμενον». 

32. Στο άρθρο 57 εν τέλει πσοστίθεται παράγραφος 
ως έξης: 

«Οι διατάξεις του παρόντος άοθρου εφαρμόζονται με 
την επιφύλαξη των σχετικών με τη ληψη ασφαλειών δια¬ 
τάξεων του άρθρου 55 αριθμός 10. καθώς και των διατά¬ 
ξεων που ισχυουν κάθε φορά στο πλαίσιο του Ευρωπαϊ¬ 
κού Συστήματος Κεντρικών Τραπεζών » 

33. Μετά το άρθρο 57 προστίθεται νέο άρθρο 57Α ως 
εξής: 

«Για την εξασψαλιση του συνολου των απαιτήσεων 
της Τράπεζας κατα πιστωτικού ιδάύματος ή εν γένει επι¬ 
χείρησης από την παροχή πιστώσεων στο πλαίσιο άσκη¬ 
σης της νομισματικής πολίτικης και των κάθε είδους 
απαιτήσεων της Τράπεζας από συναλλαγές μέσω των 
συστημάτων του άρθρου 55 αριθμός 5. η Τράπεζα εχει 
"νόμιμο ενέχυρο επί των εκάστοτε τηρούμενων στο λο¬ 
γαριασμό ίδιου χαρτοφυλακίου του υποχρέου τίτλων με 
λογιστική μορφή, μέχρι του συνολικού ποσού των ως 
ονω απαιτήσεων και των προβλεπόμενων προσαυξήσε- 
ων 

Εφόσον δημιουργούνται υποχρεώσεις πιστωτικών 
ιδρυμάτων ή εν γενει επιχειρήσεων που χρηματοδοτού¬ 
νται σπά την Τράπεζα μέσω πράξεων που συνδέονται με 
την άσκηση νομισματικής πολιτικής και στο πλαίσιο συ¬ 
ναλλαγών μέσω των συστημάτων του άρθρου 55 αριθ¬ 
μός 5, οι οποίες υποχρεώσεις είναι ληξιπρόθεσμες για 
χρονικό διάστημα μεγαλύτερο των είκοσι τεσσάρων 
ωρών, η Τράπεζα, προς ικανοποίηση των απαιτήσεων 
της. δύνσται, κατά παρέκκλιση των διατάξεων περί ενε¬ 


χύρου και αναγκαστικής εκποίησης, να προχωρεί σε εκ¬ 
ποίηση των ενεχυρασμένων τίτλων, είτε χρηματκττηρια- 
κώς, μέσω μέλους του Χρηματιστηρίου Αξιών Αθηνών 
που ορίζει η ίδια, είτε εξωχρηματιστηριακώς ή, εφόσον 
οι τίτλοι είναι ληξιπρόθεσμοι και απαιτητοί, να εισπράτ¬ 
τει ιδίω ονόματι τις εξ αυτών απαιτήσεις. Η Τράπεζα επι¬ 
λέγει, κατά την κρίση της, από τους ενεχυρασμένους 
τίτλους, εκείνους που θα εκποιήσει ή θα εισπράξει προς 
ικανοποίηση των ασφαλισμένων απαιτήσεων. Το προϊόν 
της εκποίησης ή ρευστοποίησης διατίθεται για την ικανο¬ 
ποίηση της ασφαλιζόμενης απαίτησης, κατά δαπάνες, 
τόκους και κεφάλαιο, κατά προτεραιότητα έναντι παντός 
άλλου πιστωτή. Η Τράπεζα κρατεί το πο$ο που απαιτεί¬ 
ται προς ικανοποίηση των ασφαλισμένων ^απαιτήσεων 
και φέρει το υπόλοιπο σε πίστωση του οφειλέτη. Προτού 
προχωρήσει στη διαδικασία εκποίησης ή είσπραξης η 
Τράπεζα πρέπει να έχει ενημερώσει τον οφειλέτη με έγ¬ 
γραφο βέβαιος χρονολογίας. 

Τα δικαιώματα της Τράπεζας από τη συμμετοχή της, 
είτε ως διαχειριστή είτε ως απλού συμμετέχοντος, στο 
παραπάνω συστήματα επί των κάθε είδους ασφαλειών 
και εγγυοδοσιών, που έχουν συσταθεί με οποιονδήποτε 
τρόπο από π υπέρ επιχείρησης που συμμετέχει στο σύ¬ 
στημα, δεν θίγονται από την πτώχευση της επιχείρησης 
αυτής. Τα αποτελέσματα της πτώχευσης επιχείρησης 
επί των δικαιωμάτων και υποχρεώσεων της εκ της συμ- 
υετοχής της στο σύστημα δεν ανατρέχουν σε χρονο 
προγενέστερο της δημοσιευσεως της απόφασης με την 
οποία κηρύσσεται η πτώχευση. Με την πτώχευση εξο¬ 
μοιώνεται κάθε άλλη συλλογική διαδικασία ικανοποίη¬ 
σης πιστωτών. 

Οι διατάξεις του παρόντος άρθρου εφαρμόζονται και 
στην περίπτωση κατά την οποία η Τράπεζα ενεργεί για 
λογαριασμό της Ευρωπαϊκής Κεντρικής Τράπεζας ή Κε¬ 
ντρικής Τράπεζας μέλους του Ευρωπαϊκού Συστήματος 
Κεντρικών Τραπεζών.» 

34. Στο άρθρο 58 εν τέλει προστίθεται παράγραφος 
ως εξής: 

«Οι διατάξεις του παοόντος άρθρου εφαρμόζονται με 
την επιφύλαξη των σχετικών με τη λήψη ασφαλειών δια¬ 
τάξεων του άρθρου 55 αριθμός 10. καθώς και των διατά¬ 
ξεων που ισχύουν κάθε φορά στο πλαίσιο του Ευρωπαϊ¬ 
κού Συστήματος Κεντρικών Τραπεζών.» 

35. Το άρθρο 60 καταργειται. 

36. Στα άρθρα 66, 67 και 68 μετά τις λέξεις «τραπεζικά 
γραμματισ» και «τραπεζικών γραμματίων» τίθενται οι λέ¬ 
ξεις «σε δραχμές». 

37. Οπου σε διατάξεις του Καταστατικού ανοφέρονται 
οι όροι αφ' ενός «υιοθέτηση του ευρώ ως του εθνικού 
νομίσματος» ή «υιοθέτηση του ευρώ ως εθνικού νομί¬ 
σματος» και αφ' ετέρου «Συνθήκη γιο την Ευρωπαϊκή 
Ενωση» αντικαθίστανται αντιστοίχως, από τότε που 
ίσχυσαν οι διατάξεις αυτές, με τους όρους «υποκατά¬ 
σταση του ευρώ στο εθνικό νόμισμα» και «Συνθηκη για 
την ίδρυση της Ευρωπαϊκής Κοινότητας». 

Αρθρο 19 

Τα άρθρα 1. 2.3. 4, 5, 6, όπως έχει τροποποιηθεί με το 
άρθρο δεύτερο του ν. 2609/1996 (ΦΕΚ 101 Α'), 7, 8, 9, 
10, 11 και 13 παρ. 4 του ν. 2548/1997 (ΦΕΚ 259 Α') κα- 
ταργουνται. 

Άρθρο 20 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 


ΠΙΝΑΚΑΣ ΚΩΔΙΚΟΠΟΙΟΥΜΕΝΩΝ ΔΙΑΤΑΞΕΩΝ 


Κωδικοποιημένο Αρθρο 

1 

2 

3 

4 

5 

6 

7 

8 


10 

ΤΓ 

"Ϊ2 

Τθ" 

ΙΤ 

Ϊ5 

16 

17 


Καταργούμενο Αρθρο του 

ν. 2324/1995 (ΦΕΚ 146 Α') 

"40 

_ 

42 

"43 

~44 

"45 

“46 

47 

48 

49 

50 

_ 

52 

53 
_ 

55 

56 


Παραγγέλλομε τη δημοσιει···:· του παρόντος στην Ε¬ 
φημερίδα της Κυβερνήσεως κ..ην εκτέλεσή του ως Νό¬ 

μου του Κρότους. 

Αθήνα, 9 Ιουνίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΓΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 

ΠΑΝ. ΠΑΠΑΝΤΩΝΙΟΥ 

θεωρήθηκε και τέθηκε η Μεγάλη Σφραγίδα του Κράτους 
Αθήνα. 12 Ιουνίου 2000 

Ο ΕΓ» Τ*Σ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΧΑΗΛ ΣΓΑΘΟΠΟΥΛΟΣ 

